pli: Tesaṁ no, āvuso, amhākaṁ etadahosi:


nikaya: an

layer: root

title_pli: Aṅguttara Nikāya 10.172 17. Jāṇussoṇivagga

pli: ‘ayaṁ kho āyasmā mahākaccāno satthu ceva saṁvaṇṇito, sambhāvito ca viññūnaṁ sabrahmacārīnaṁ.


pli: Pahoti cāyasmā mahākaccāno imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajituṁ.


pli: Yannūna mayaṁ yenāyasmā mahākaccāno tenupasaṅkameyyāma; upasaṅkamitvā āyasmantaṁ mahākaccānaṁ etamatthaṁ paṭipuccheyyāma.


pli: Yathā no āyasmā mahākaccāno byākarissati tathā naṁ dhāressāmā’ti.


pli: Vibhajatu āyasmā mahākaccāno”ti.


pli: “Seyyathāpi, āvuso, puriso sāratthiko sāraṁ gavesī sārapariyesanaṁ caramāno mahato rukkhassa tiṭṭhato sāravato atikkammeva mūlaṁ atikkamma khandhaṁ sākhāpalāse sāraṁ pariyesitabbaṁ maññeyya.


pli: Evaṁsampadamidaṁ āyasmantānaṁ satthari sammukhībhūte taṁ bhagavantaṁ atisitvā amhe etamatthaṁ paṭipucchitabbaṁ maññatha.


pli: So hāvuso, bhagavā jānaṁ jānāti passaṁ passati cakkhubhūto ñāṇabhūto dhammabhūto brahmabhūto vattā pavattā atthassa ninnetā amatassa dātā dhammassāmī tathāgato.


pli: So ceva panetassa kālo ahosi yaṁ tumhe bhagavantaṁyeva upasaṅkamitvā etamatthaṁ paṭipuccheyyātha.


pli: Yathā vo bhagavā byākareyya tathā naṁ dhāreyyāthā”ti.


pli: “Addhā, āvuso kaccāna, bhagavā jānaṁ jānāti passaṁ passati cakkhubhūto ñāṇabhūto dhammabhūto brahmabhūto vattā pavattā atthassa ninnetā amatassa dātā dhammassāmī tathāgato.


pli: So ceva panetassa kālo ahosi yaṁ mayaṁ bhagavantaṁyeva upasaṅkamitvā etamatthaṁ paṭipuccheyyāma.


pli: Yathā no bhagavā byākareyya tathā naṁ dhāreyyāma.


pli: Api cāyasmā mahākaccāno satthu ceva saṁvaṇṇito, sambhāvito ca viññūnaṁ sabrahmacārīnaṁ.


pli: Vibhajatāyasmā mahākaccāno agaruṁ karitvā”ti.


pli: “Tena hāvuso, suṇātha, sādhukaṁ manasi karotha, bhāsissāmī”ti.


pli: “Evaṁ, āvuso”ti kho te bhikkhū āyasmato mahākaccānassa paccassosuṁ.


pli: Athāyasmā mahākaccāno etadavoca:


pli: “Yaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca, bhikkhave, veditabbo …pe…


pli: tathā paṭipajjitabban’ti.


pli: Katamo cāvuso, adhammo; katamo ca dhammo?


pli: Katamo ca anattho, katamo ca attho?


pli: Pāṇātipāto, āvuso, adhammo;


pli: pāṇātipātā veramaṇī dhammo;


pli: ye ca pāṇātipātapaccayā aneke pāpakā akusalā dhammā sambhavanti, ayaṁ anattho;


pli: pāṇātipātā veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Adinnādānaṁ, āvuso, adhammo;


pli: adinnādānā veramaṇī dhammo;


pli: ye ca adinnādānapaccayā aneke pāpakā akusalā dhammā sambhavanti, ayaṁ anattho;


pli: adinnādānā veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Kāmesumicchācāro, āvuso, adhammo;


pli: kāmesumicchācārā veramaṇī dhammo;


pli: ye ca kāmesumicchācārapaccayā aneke pāpakā akusalā dhammā sambhavanti, ayaṁ anattho;


pli: kāmesumicchācārā veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Musāvādo, āvuso, adhammo;


pli: musāvādā veramaṇī dhammo;


pli: ye ca musāvādapaccayā aneke pāpakā akusalā dhammā sambhavanti, ayaṁ anattho;


pli: musāvādā veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Pisuṇā vācā, āvuso, adhammo;


pli: pisuṇāya vācāya veramaṇī dhammo;


pli: ye ca pisuṇāvācāpaccayā aneke pāpakā akusalā dhammā sambhavanti, ayaṁ anattho;


pli: pisuṇāya vācāya veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Pharusā vācā, āvuso, adhammo;


pli: pharusāya vācāya veramaṇī dhammo;


pli: ye ca pharusāvācāpaccayā aneke pāpakā akusalā dhammā sambhavanti, ayaṁ anattho;


pli: pharusāya vācāya veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Samphappalāpo, āvuso, adhammo;


pli: samphappalāpā veramaṇī dhammo;


pli: ye ca samphappalāpapaccayā aneke pāpakā akusalā dhammā sambhavanti, ayaṁ anattho;


pli: samphappalāpā veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Abhijjhā, āvuso, adhammo;


pli: anabhijjhā dhammo;


pli: ye ca abhijjhāpaccayā aneke pāpakā akusalā dhammā sambhavanti, ayaṁ anattho;


pli: anabhijjhāpaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Byāpādo, āvuso, adhammo;


pli: abyāpādo dhammo;


pli: ye ca byāpādapaccayā aneke pāpakā akusalā dhammā sambhavanti, ayaṁ anattho;


pli: abyāpādapaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Micchādiṭṭhi, āvuso, adhammo;


pli: sammādiṭṭhi dhammo;


pli: ye ca micchādiṭṭhipaccayā aneke pāpakā akusalā dhammā sambhavanti, ayaṁ anattho;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: ‘Yaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho—


pli: adhammo ca, bhikkhave, veditabbo …pe…


pli: tathā paṭipajjitabban’ti.


pli: Imassa kho ahaṁ, āvuso, bhagavatā saṅkhittena uddesassa uddiṭṭhassa vitthārena atthaṁ avibhattassa evaṁ vitthārena atthaṁ ājānāmi.


pli: Ākaṅkhamānā ca pana tumhe, āvuso, bhagavantaṁyeva upasaṅkamitvā etamatthaṁ paṭipuccheyyātha.


pli: Yathā no bhagavā byākaroti tathā naṁ dhāreyyāthā”ti.


pli: “Evamāvuso”ti kho te bhikkhū āyasmato mahākaccānassa bhāsitaṁ abhinanditvā anumoditvā uṭṭhāyāsanā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “Yaṁ kho no, bhante, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: ‘adhammo ca, bhikkhave, veditabbo …pe…


pli: Tesaṁ no, bhante, amhākaṁ acirapakkantassa bhagavato etadahosi:


pli: ‘idaṁ kho no, āvuso, bhagavā saṅkhittena uddesaṁ uddisitvā vitthārena atthaṁ avibhajitvā uṭṭhāyāsanā vihāraṁ paviṭṭho:


pli: “adhammo ca, bhikkhave, veditabbo …pe…


pli: tathā paṭipajjitabban”ti.


pli: Ko nu kho imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajeyyā’ti?


pli: Tesaṁ no, bhante, amhākaṁ etadahosi:


pli: ‘ayaṁ kho āyasmā mahākaccāno satthu ceva saṁvaṇṇito, sambhāvito ca viññūnaṁ sabrahmacārīnaṁ.


pli: Pahoti cāyasmā mahākaccāno imassa bhagavatā saṅkhittena uddesassa uddiṭṭhassa vitthārena atthaṁ avibhattassa vitthārena atthaṁ vibhajituṁ.


pli: Yannūna mayaṁ yenāyasmā mahākaccāno tenupasaṅkameyyāma; upasaṅkamitvā āyasmantaṁ mahākaccānaṁ etamatthaṁ paṭipuccheyyāma.


pli: Yathā no āyasmā mahākaccāno byākarissati tathā naṁ dhāressāmā’ti.


pli: Atha kho mayaṁ, bhante, yenāyasmā mahākaccāno tenupasaṅkamimhā; upasaṅkamitvā āyasmantaṁ mahākaccānaṁ etamatthaṁ apucchimhā.


pli: Tesaṁ no, bhante, āyasmatā mahākaccānena imehi akkharehi imehi padehi imehi byañjanehi attho suvibhatto”ti.


pli: “Sādhu sādhu, bhikkhave.


pli: Paṇḍito, bhikkhave, mahākaccāno. Mahāpañño, bhikkhave, mahākaccāno.


pli: Mañcepi tumhe, bhikkhave, upasaṅkamitvā etamatthaṁ paṭipuccheyyātha, ahampi cetaṁ evamevaṁ byākareyyaṁ yathā taṁ mahākaccānena byākataṁ.


pli: Eso ceva tassa attho. Evañca naṁ dhāreyyāthā”ti.


pli: Chaṭṭhaṁ.


title_pli: Aṅguttara Nikāya 10.173 17. Jāṇussoṇivagga

pli: Aṅguttara Nikāya 10.173


pli: 17. Jāṇussoṇivagga


pli: Tatiyaadhammasutta


pli: “Adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabbaṁ.


pli: Katamo ca, bhikkhave, adhammo, katamo ca dhammo;


pli: katamo ca anattho, katamo ca attho?


pli: Pāṇātipāto, bhikkhave, adhammo;


pli: pāṇātipātā veramaṇī dhammo;


pli: ye ca pāṇātipātapaccayā aneke pāpakā akusalā dhammā sambhavanti, ayaṁ anattho;


pli: pāṇātipātā veramaṇipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: Adinnādānaṁ, bhikkhave, adhammo;


pli: adinnādānā veramaṇī dhammo …


pli: kāmesumicchācāro, bhikkhave, adhammo;


pli: kāmesumicchācārā veramaṇī dhammo …


pli: musāvādo, bhikkhave, adhammo;


pli: musāvādā veramaṇī dhammo …


pli: pisuṇā vācā, bhikkhave, adhammo;


pli: pisuṇāya vācāya veramaṇī dhammo …


pli: pharusā vācā, bhikkhave, adhammo;


pli: pharusāya vācāya veramaṇī dhammo …


pli: samphappalāpo, bhikkhave, adhammo;


pli: samphappalāpā veramaṇī dhammo …


pli: abhijjhā, bhikkhave, adhammo;


pli: anabhijjhā dhammo …


pli: byāpādo, bhikkhave, adhammo;


pli: abyāpādo dhammo ….


pli: Micchādiṭṭhi, bhikkhave, adhammo;


pli: sammādiṭṭhi dhammo;


pli: ye ca micchādiṭṭhipaccayā aneke pāpakā akusalā dhammā sambhavanti, ayaṁ anattho;


pli: sammādiṭṭhipaccayā ca aneke kusalā dhammā bhāvanāpāripūriṁ gacchanti, ayaṁ attho.


pli: ‘Adhammo ca, bhikkhave, veditabbo dhammo ca;


pli: anattho ca veditabbo attho ca.


pli: Adhammañca viditvā dhammañca, anatthañca viditvā atthañca yathā dhammo yathā attho tathā paṭipajjitabban’ti,


pli: iti yaṁ taṁ vuttaṁ, idametaṁ paṭicca vuttan”ti.


pli: Sattamaṁ.


title_pli: Aṅguttara Nikāya 10.174 17. Jāṇussoṇivagga

pli: Aṅguttara Nikāya 10.174


pli: 17. Jāṇussoṇivagga


pli: Kammanidānasutta


pli: “Pāṇātipātampāhaṁ, bhikkhave, tividhaṁ vadāmi—


pli: Adinnādānampāhaṁ, bhikkhave, tividhaṁ vadāmi—


pli: Kāmesumicchācārampāhaṁ, bhikkhave, tividhaṁ vadāmi—


pli: Musāvādampāhaṁ, bhikkhave, tividhaṁ vadāmi—


pli: Pisuṇavācampāhaṁ, bhikkhave, tividhaṁ vadāmi—


pli: Pharusavācampāhaṁ, bhikkhave, tividhaṁ vadāmi—


pli: Samphappalāpampāhaṁ, bhikkhave, tividhaṁ vadāmi—


pli: Abhijjhampāhaṁ, bhikkhave, tividhaṁ vadāmi—


pli: Byāpādampāhaṁ, bhikkhave, tividhaṁ vadāmi—


pli: Micchādiṭṭhimpāhaṁ, bhikkhave, tividhaṁ vadāmi—


pli: Iti kho, bhikkhave, lobho kammanidānasambhavo, doso kammanidānasambhavo, moho kammanidānasambhavo.


pli: Lobhakkhayā kammanidānasaṅkhayo, dosakkhayā kammanidānasaṅkhayo, mohakkhayā kammanidānasaṅkhayo”ti.


pli: Aṭṭhamaṁ.


title_pli: Aṅguttara Nikāya 10.175 17. Jāṇussoṇivagga

pli: Aṅguttara Nikāya 10.175


pli: Parikkamanasutta


pli: “Saparikkamano ayaṁ, bhikkhave, dhammo, nāyaṁ dhammo aparikkamano.


pli: Kathañca, bhikkhave, saparikkamano ayaṁ dhammo, nāyaṁ dhammo aparikkamano?


pli: Pāṇātipātissa, bhikkhave, pāṇātipātā veramaṇī parikkamanaṁ hoti.


pli: Adinnādāyissa, bhikkhave, adinnādānā veramaṇī parikkamanaṁ hoti.


pli: Kāmesumicchācārissa, bhikkhave, kāmesumicchācārā veramaṇī parikkamanaṁ hoti.


pli: Musāvādissa, bhikkhave, musāvādā veramaṇī parikkamanaṁ hoti.


pli: Pisuṇavācassa, bhikkhave, pisuṇāya vācāya veramaṇī parikkamanaṁ hoti.


pli: Pharusavācassa, bhikkhave, pharusāya vācāya veramaṇī parikkamanaṁ hoti.


pli: Samphappalāpissa, bhikkhave, samphappalāpā veramaṇī parikkamanaṁ hoti.


pli: Abhijjhālussa, bhikkhave, anabhijjhā parikkamanaṁ hoti.


pli: Byāpannacittassa, bhikkhave, abyāpādo parikkamanaṁ hoti.


pli: Micchādiṭṭhissa, bhikkhave, sammādiṭṭhi parikkamanaṁ hoti.


pli: Evaṁ kho, bhikkhave, saparikkamano ayaṁ dhammo, nāyaṁ dhammo aparikkamano”ti.


pli: Navamaṁ.


title_pli: Aṅguttara Nikāya 10.176 17. Jāṇussoṇivagga

pli: Aṅguttara Nikāya 10.176


pli: 17. Jāṇussoṇivagga


pli: Cundasutta


pli: Evaṁ me sutaṁ—


pli: ekaṁ samayaṁ bhagavā pāvāyaṁ viharati cundassa kammāraputtassa ambavane.


pli: Atha kho cundo kammāraputto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho cundaṁ kammāraputtaṁ bhagavā etadavoca:


pli: “kassa no tvaṁ, cunda, soceyyāni rocesī”ti?


pli: “Brāhmaṇā, bhante, pacchābhūmakā kamaṇḍalukā sevālamālikā aggiparicārikā udakorohakā soceyyāni paññapenti; tesāhaṁ soceyyāni rocemī”ti.


pli: “Yathā kathaṁ pana, cunda, brāhmaṇā pacchābhūmakā kamaṇḍalukā sevālamālikā aggiparicārikā udakorohakā soceyyāni paññapentī”ti?


pli: “Idha, bhante, brāhmaṇā pacchābhūmakā kamaṇḍalukā sevālamālikā aggiparicārikā udakorohakā. Te sāvakaṁ evaṁ samādapenti:


pli: ‘ehi tvaṁ, ambho purisa, kālasseva uṭṭhahantova sayanamhā pathaviṁ āmaseyyāsi;


pli: no ce pathaviṁ āmaseyyāsi, allāni gomayāni āmaseyyāsi;


pli: no ce allāni gomayāni āmaseyyāsi, haritāni tiṇāni āmaseyyāsi;


pli: no ce haritāni tiṇāni āmaseyyāsi, aggiṁ paricareyyāsi;


pli: no ce aggiṁ paricareyyāsi, pañjaliko ādiccaṁ namasseyyāsi;


pli: no ce pañjaliko ādiccaṁ namasseyyāsi, sāyatatiyakaṁ udakaṁ oroheyyāsī’ti.


pli: Evaṁ kho, bhante, brāhmaṇā pacchābhūmakā kamaṇḍalukā sevālamālikā aggiparicārikā udakorohakā soceyyāni paññapenti; tesāhaṁ soceyyāni rocemī”ti.


pli: “Aññathā kho, cunda, brāhmaṇā pacchābhūmakā kamaṇḍalukā sevālamālikā aggiparicārikā udakorohakā soceyyāni paññapenti, aññathā ca pana ariyassa vinaye soceyyaṁ hotī”ti.


pli: “Yathā kathaṁ pana, bhante, ariyassa vinaye soceyyaṁ hoti?


pli: Sādhu me, bhante, bhagavā tathā dhammaṁ desetu yathā ariyassa vinaye soceyyaṁ hotī”ti.


pli: “Tena hi, cunda, suṇāhi, sādhukaṁ manasi karohi; bhāsissāmī”ti.


pli: “Evaṁ, bhante”ti kho cundo kammāraputto bhagavato paccassosi.


pli: Bhagavā etadavoca:


pli: “Tividhaṁ kho, cunda, kāyena asoceyyaṁ hoti;


pli: catubbidhaṁ vācāya asoceyyaṁ hoti;


pli: tividhaṁ manasā asoceyyaṁ hoti.


pli: Kathañca, cunda, tividhaṁ kāyena asoceyyaṁ hoti?


pli: Idha, cunda, ekacco pāṇātipātī hoti luddo lohitapāṇi hatapahate niviṭṭho adayāpanno sabbapāṇabhūtesu.


pli: Adinnādāyī hoti. Yaṁ taṁ parassa paravittūpakaraṇaṁ gāmagataṁ vā araññagataṁ vā taṁ adinnaṁ theyyasaṅkhātaṁ ādātā hoti.


pli: Kāmesumicchācārī hoti. Yā tā māturakkhitā piturakkhitā mātāpiturakkhitā bhāturakkhitā bhaginirakkhitā ñātirakkhitā gottarakkhitā dhammarakkhitā sasāmikā saparidaṇḍā antamaso mālāguḷaparikkhittāpi, tathārūpāsu cārittaṁ āpajjitā hoti.


pli: Evaṁ kho, cunda, tividhaṁ kāyena asoceyyaṁ hoti.


pli: Kathañca, cunda, catubbidhaṁ vācāya asoceyyaṁ hoti?


pli: Idha, cunda, ekacco musāvādī hoti. Sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho: ‘ehambho purisa, yaṁ jānāsi taṁ vadehī’ti, so ajānaṁ vā āha: ‘jānāmī’ti, jānaṁ vā āha: ‘na jānāmī’ti; apassaṁ vā āha: ‘passāmī’ti, passaṁ vā āha: ‘na passāmī’ti. Iti attahetu vā parahetu vā āmisakiñcikkhahetu vā sampajānamusā bhāsitā hoti.


pli: Pisuṇavāco hoti. Ito sutvā amutra akkhātā imesaṁ bhedāya, amutra vā sutvā imesaṁ akkhātā amūsaṁ bhedāya. Iti samaggānaṁ vā bhettā, bhinnānaṁ vā anuppadātā, vaggārāmo vaggarato vagganandī vaggakaraṇiṁ vācaṁ bhāsitā hoti.


pli: Pharusavāco hoti. Yā sā vācā aṇḍakā kakkasā parakaṭukā parābhisajjanī kodhasāmantā asamādhisaṁvattanikā, tathārūpiṁ vācaṁ bhāsitā hoti.


pli: Samphappalāpī hoti akālavādī abhūtavādī anatthavādī adhammavādī avinayavādī; anidhānavatiṁ vācaṁ bhāsitā hoti akālena anapadesaṁ apariyantavatiṁ anatthasaṁhitaṁ.


pli: Evaṁ kho, cunda, catubbidhaṁ vācāya asoceyyaṁ hoti.


pli: Kathañca, cunda, tividhaṁ manasā asoceyyaṁ hoti?


pli: Idha, cunda, ekacco abhijjhālu hoti. Yaṁ taṁ parassa paravittūpakaraṇaṁ taṁ abhijjhātā hoti: ‘aho vata yaṁ parassa taṁ mamassā’ti.


pli: Byāpannacitto hoti paduṭṭhamanasaṅkappo: ‘ime sattā haññantu vā bajjhantu vā ucchijjantu vā vinassantu vā mā vā ahesun’ti.


pli: Micchādiṭṭhiko hoti viparītadassano:


pli: ‘natthi dinnaṁ, natthi yiṭṭhaṁ, natthi hutaṁ, natthi sukaṭadukkaṭānaṁ kammānaṁ phalaṁ vipāko, natthi ayaṁ loko, natthi paro loko, natthi mātā, natthi pitā, natthi sattā opapātikā, natthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Evaṁ kho, cunda, manasā tividhaṁ asoceyyaṁ hoti.


pli: Ime kho, cunda, dasa akusalakammapathā.


pli: Imehi kho, cunda, dasahi akusalehi kammapathehi samannāgato kālasseva uṭṭhahantova sayanamhā pathaviñcepi āmasati, asuciyeva hoti; no cepi pathaviṁ āmasati, asuciyeva hoti.


pli: Allāni cepi gomayāni āmasati, asuciyeva hoti; no cepi allāni gomayāni āmasati, asuciyeva hoti.


pli: Haritāni cepi tiṇāni āmasati, asuciyeva hoti; no cepi haritāni tiṇāni āmasati, asuciyeva hoti.


pli: Aggiñcepi paricarati, asuciyeva hoti, no cepi aggiṁ paricarati, asuciyeva hoti.


pli: Pañjaliko cepi ādiccaṁ namassati, asuciyeva hoti; no cepi pañjaliko ādiccaṁ namassati, asuciyeva hoti.


pli: Sāyatatiyakañcepi udakaṁ orohati, asuciyeva hoti; no cepi sāyatatiyakaṁ udakaṁ orohati, asuciyeva hoti.


pli: Taṁ kissa hetu?


pli: Ime, cunda, dasa akusalakammapathā asucīyeva honti asucikaraṇā ca.


pli: Imesaṁ pana, cunda, dasannaṁ akusalānaṁ kammapathānaṁ samannāgamanahetu nirayo paññāyati, tiracchānayoni paññāyati, pettivisayo paññāyati, yā vā panaññāpi kāci duggatiyo.


pli: Tividhaṁ kho, cunda, kāyena soceyyaṁ hoti;


pli: catubbidhaṁ vācāya soceyyaṁ hoti;


pli: tividhaṁ manasā soceyyaṁ hoti.


pli: Kathaṁ, cunda, tividhaṁ kāyena soceyyaṁ hoti?


pli: Idha, cunda, ekacco pāṇātipātaṁ pahāya pāṇātipātā paṭivirato hoti nihitadaṇḍo nihitasattho, lajjī dayāpanno, sabbapāṇabhūtahitānukampī viharati.


pli: Adinnādānaṁ pahāya, adinnādānā paṭivirato hoti. Yaṁ taṁ parassa paravittūpakaraṇaṁ gāmagataṁ vā araññagataṁ vā, na taṁ adinnaṁ theyyasaṅkhātaṁ ādātā hoti.


pli: Kāmesumicchācāraṁ pahāya, kāmesumicchācārā paṭivirato hoti yā tā māturakkhitā piturakkhitā mātāpiturakkhitā bhāturakkhitā bhaginirakkhitā ñātirakkhitā gottarakkhitā dhammarakkhitā sasāmikā saparidaṇḍā antamaso mālāguḷaparikkhittāpi, tathārūpāsu na cārittaṁ āpajjitā hoti.


pli: Evaṁ kho, cunda, tividhaṁ kāyena soceyyaṁ hoti.


pli: Kathañca, cunda, catubbidhaṁ vācāya soceyyaṁ hoti?


pli: Idha, cunda, ekacco musāvādaṁ pahāya musāvādā paṭivirato hoti. Sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho: ‘ehambho purisa, yaṁ jānāsi taṁ vadehī’ti, so ajānaṁ vā āha: ‘na jānāmī’ti, jānaṁ vā āha: ‘jānāmī’ti, apassaṁ vā āha: ‘na passāmī’ti, passaṁ vā āha: ‘passāmī’ti. Iti attahetu vā parahetu vā āmisakiñcikkhahetu vā na sampajānamusā bhāsitā hoti.


pli: Pisuṇaṁ vācaṁ pahāya, pisuṇāya vācāya paṭivirato hoti—na ito sutvā amutra akkhātā imesaṁ bhedāya, na amutra vā sutvā imesaṁ akkhātā amūsaṁ bhedāya. Iti bhinnānaṁ vā sandhātā sahitānaṁ vā anuppadātā samaggārāmo samaggarato samagganandī samaggakaraṇiṁ vācaṁ bhāsitā hoti.


pli: Pharusaṁ vācaṁ pahāya, pharusāya vācāya paṭivirato hoti. Yā sā vācā nelā kaṇṇasukhā pemanīyā hadayaṅgamā porī bahujanakantā bahujanamanāpā, tathārūpiṁ vācaṁ bhāsitā hoti.


pli: Samphappalāpaṁ pahāya, samphappalāpā paṭivirato hoti kālavādī bhūtavādī atthavādī dhammavādī vinayavādī;


pli: nidhānavatiṁ vācaṁ bhāsitā hoti kālena sāpadesaṁ pariyantavatiṁ atthasaṁhitaṁ.


pli: Evaṁ kho, cunda, catubbidhaṁ vācāya soceyyaṁ hoti.


pli: Kathañca, cunda, tividhaṁ manasā soceyyaṁ hoti?


pli: Idha, cunda, ekacco anabhijjhālu hoti. Yaṁ taṁ parassa paravittūpakaraṇaṁ taṁ anabhijjhitā hoti: ‘aho vata yaṁ parassa taṁ mamassā’ti.


pli: Abyāpannacitto hoti appaduṭṭhamanasaṅkappo: ‘ime sattā averā hontu abyāpajjā, anīghā sukhī attānaṁ pariharantū’ti.


pli: Sammādiṭṭhiko hoti aviparītadassano:


pli: ‘atthi dinnaṁ, atthi yiṭṭhaṁ, atthi hutaṁ, atthi sukaṭadukkaṭānaṁ kammānaṁ phalaṁ vipāko, atthi ayaṁ loko, atthi paro loko, atthi mātā, atthi pitā, atthi sattā opapātikā, atthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Evaṁ kho, cunda, tividhaṁ manasā soceyyaṁ hoti.


pli: Ime kho, cunda, dasa kusalakammapathā.


pli: Imehi kho, cunda, dasahi kusalehi kammapathehi samannāgato kālasseva uṭṭhahantova sayanamhā pathaviñcepi āmasati, suciyeva hoti; no cepi pathaviṁ āmasati, suciyeva hoti.


pli: Allāni cepi gomayāni āmasati, suciyeva hoti; no cepi allāni gomayāni āmasati, suciyeva hoti.


pli: Haritāni cepi tiṇāni āmasati, suciyeva hoti; no cepi haritāni tiṇāni āmasati, suciyeva hoti.


pli: Aggiñcepi paricarati, suciyeva hoti; no cepi aggiṁ paricarati, suciyeva hoti.


pli: Pañjaliko cepi ādiccaṁ namassati, suciyeva hoti; no cepi pañjaliko ādiccaṁ namassati, suciyeva hoti.


pli: Sāyatatiyakañcepi udakaṁ orohati, suciyeva hoti; no cepi sāyatatiyakaṁ udakaṁ orohati, suciyeva hoti.


pli: Taṁ kissa hetu?


pli: Ime, cunda, dasa kusalakammapathā sucīyeva honti sucikaraṇā ca.


pli: Imesaṁ pana, cunda, dasannaṁ kusalānaṁ kammapathānaṁ samannāgamanahetu devā paññāyanti, manussā paññāyanti, yā vā panaññāpi kāci sugatiyo”ti.


pli: Evaṁ vutte, cundo kammāraputto bhagavantaṁ etadavoca:


pli: “abhikkantaṁ, bhante …pe…


pli: upāsakaṁ maṁ, bhante, bhagavā dhāretu ajjatagge pāṇupetaṁ saraṇaṁ gatan”ti.


pli: Dasamaṁ.


title_pli: Aṅguttara Nikāya 10.177 17. Jāṇussoṇivagga

pli: Aṅguttara Nikāya 10.177


pli: 17. Jāṇussoṇivagga


pli: Jāṇussoṇisutta


pli: Atha kho jāṇussoṇi brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho jāṇussoṇi brāhmaṇo bhagavantaṁ etadavoca:


pli: “Mayamassu, bho gotama, brāhmaṇā nāma.


pli: Dānāni dema, saddhāni karoma:


pli: ‘idaṁ dānaṁ petānaṁ ñātisālohitānaṁ upakappatu, idaṁ dānaṁ petā ñātisālohitā paribhuñjantū’ti.


pli: Kacci taṁ, bho gotama, dānaṁ petānaṁ ñātisālohitānaṁ upakappati;


pli: kacci te petā ñātisālohitā taṁ dānaṁ paribhuñjantī”ti?


pli: “Ṭhāne kho, brāhmaṇa, upakappati, no aṭṭhāne”ti.


pli: “Katamaṁ pana, bho gotama, ṭhānaṁ, katamaṁ aṭṭhānan”ti?


pli: “Idha, brāhmaṇa, ekacco pāṇātipātī hoti, adinnādāyī hoti, kāmesumicchācārī hoti, musāvādī hoti, pisuṇavāco hoti, pharusavāco hoti, samphappalāpī hoti, abhijjhālu hoti, byāpannacitto hoti, micchādiṭṭhiko hoti.


pli: So kāyassa bhedā paraṁ maraṇā nirayaṁ upapajjati.


pli: Yo nerayikānaṁ sattānaṁ āhāro, tena so tattha yāpeti, tena so tattha tiṭṭhati.


pli: Idampi kho, brāhmaṇa, aṭṭhānaṁ yattha ṭhitassa taṁ dānaṁ na upakappati.


pli: Idha pana, brāhmaṇa, ekacco pāṇātipātī …pe… micchādiṭṭhiko hoti.


pli: So kāyassa bhedā paraṁ maraṇā tiracchānayoniṁ upapajjati.


pli: Yo tiracchānayonikānaṁ sattānaṁ āhāro, tena so tattha yāpeti, tena so tattha tiṭṭhati.


pli: Idha pana, brāhmaṇa, ekacco pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti, musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti, anabhijjhālu hoti, abyāpannacitto hoti, sammādiṭṭhiko hoti.


pli: So kāyassa bhedā paraṁ maraṇā manussānaṁ sahabyataṁ upapajjati.


pli: Yo manussānaṁ āhāro, tena so tattha yāpeti, tena so tattha tiṭṭhati.


pli: Idha pana, brāhmaṇa, ekacco pāṇātipātā paṭivirato hoti …pe… sammādiṭṭhiko hoti.


pli: So kāyassa bhedā paraṁ maraṇā devānaṁ sahabyataṁ upapajjati.


pli: Yo devānaṁ āhāro, tena so tattha yāpeti, tena so tattha tiṭṭhati.


pli: Idampi, brāhmaṇa, aṭṭhānaṁ yattha ṭhitassa taṁ dānaṁ upakappati.


pli: Idha pana, brāhmaṇa, ekacco pāṇātipātī hoti …pe… micchādiṭṭhiko hoti.


pli: So kāyassa bhedā paraṁ maraṇā pettivisayaṁ upapajjati.


pli: Yo pettivesayikānaṁ sattānaṁ āhāro, tena so tattha yāpeti, tena so tattha tiṭṭhati, yaṁ vā panassa ito anuppavecchanti mittāmaccā vā ñātisālohitā vā, tena so tattha yāpeti, tena so tattha tiṭṭhati.


pli: Idaṁ kho, brāhmaṇa, ṭhānaṁ yattha ṭhitassa taṁ dānaṁ upakappatī”ti.


pli: “Sace pana, bho gotama, so peto ñātisālohito taṁ ṭhānaṁ anupapanno hoti, ko taṁ dānaṁ paribhuñjatī”ti?


pli: “Aññepissa, brāhmaṇa, petā ñātisālohitā taṁ ṭhānaṁ upapannā honti, te taṁ dānaṁ paribhuñjantī”ti.


pli: “Sace pana, bho gotama, so ceva peto ñātisālohito taṁ ṭhānaṁ anupapanno hoti aññepissa ñātisālohitā petā taṁ ṭhānaṁ anupapannā honti, ko taṁ dānaṁ paribhuñjatī”ti?


pli: “Aṭṭhānaṁ kho etaṁ, brāhmaṇa, anavakāso yaṁ taṁ ṭhānaṁ vivittaṁ assa iminā dīghena addhunā yadidaṁ petehi ñātisālohitehi.


pli: Api ca, brāhmaṇa, dāyakopi anipphalo”ti.


pli: “Aṭṭhānepi bhavaṁ gotamo parikappaṁ vadatī”ti?


pli: “Aṭṭhānepi kho ahaṁ, brāhmaṇa, parikappaṁ vadāmi.


pli: Idha, brāhmaṇa, ekacco pāṇātipātī hoti, adinnādāyī hoti, kāmesumicchācārī hoti, musāvādī hoti, pisuṇavāco hoti, pharusavāco hoti, samphappalāpī hoti, abhijjhālu hoti, byāpannacitto hoti, micchādiṭṭhiko hoti;


pli: so dātā hoti samaṇassa vā brāhmaṇassa vā annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ.


pli: So kāyassa bhedā paraṁ maraṇā hatthīnaṁ sahabyataṁ upapajjati.


pli: So tattha lābhī hoti annassa pānassa mālānānālaṅkārassa.


pli: Yaṁ kho, brāhmaṇa, idha pāṇātipātī adinnādāyī kāmesumicchācārī musāvādī pisuṇavāco pharusavāco samphappalāpī abhijjhālu byāpannacitto micchādiṭṭhiko, tena so kāyassa bhedā paraṁ maraṇā hatthīnaṁ sahabyataṁ upapajjati.


pli: Yañca kho so dātā hoti samaṇassa vā brāhmaṇassa vā annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ, tena so tattha lābhī hoti annassa pānassa mālānānālaṅkārassa.


pli: Idha pana, brāhmaṇa, ekacco pāṇātipātī hoti …pe… micchādiṭṭhiko hoti.


pli: So dātā hoti samaṇassa vā brāhmaṇassa vā annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ.


pli: So kāyassa bhedā paraṁ maraṇā assānaṁ sahabyataṁ upapajjati …pe…


pli: gunnaṁ sahabyataṁ upapajjati …pe…


pli: kukkurānaṁ sahabyataṁ upapajjati.


pli: Yaṁ kho, brāhmaṇa, idha pāṇātipātī …pe… micchādiṭṭhiko, tena so kāyassa bhedā paraṁ maraṇā kukkurānaṁ sahabyataṁ upapajjati.


pli: Idha pana, brāhmaṇa, ekacco pāṇātipātā paṭivirato hoti …pe… sammādiṭṭhiko hoti.


pli: So kāyassa bhedā paraṁ maraṇā manussānaṁ sahabyataṁ upapajjati.


pli: So tattha lābhī hoti mānusakānaṁ pañcannaṁ kāmaguṇānaṁ.


pli: Yaṁ kho, brāhmaṇa, idha pāṇātipātā paṭivirato hoti …pe… sammādiṭṭhiko, tena so kāyassa bhedā paraṁ maraṇā manussānaṁ sahabyataṁ upapajjati.


pli: Yañca kho so dātā hoti samaṇassa vā brāhmaṇassa vā annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ, tena so tattha lābhī hoti mānusakānaṁ pañcannaṁ kāmaguṇānaṁ.


pli: So kāyassa bhedā paraṁ maraṇā devānaṁ sahabyataṁ upapajjati.


pli: So tattha lābhī hoti dibbānaṁ pañcannaṁ kāmaguṇānaṁ.


pli: Yaṁ kho, brāhmaṇa, idha pāṇātipātā paṭivirato hoti …pe… sammādiṭṭhiko, tena so kāyassa bhedā paraṁ maraṇā devānaṁ sahabyataṁ upapajjati.


pli: Yañca kho so dātā hoti samaṇassa vā brāhmaṇassa vā annaṁ pānaṁ vatthaṁ yānaṁ mālāgandhavilepanaṁ seyyāvasathapadīpeyyaṁ, tena so tattha lābhī hoti dibbānaṁ pañcannaṁ kāmaguṇānaṁ.


pli: Api ca, brāhmaṇa, dāyakopi anipphalo”ti.


pli: “Acchariyaṁ, bho gotama, abbhutaṁ, bho gotama.


pli: Yāvañcidaṁ, bho gotama, alameva dānāni dātuṁ, alaṁ saddhāni kātuṁ, yatra hi nāma dāyakopi anipphalo”ti.


pli: “Evametaṁ, brāhmaṇa, dāyakopi hi, brāhmaṇa, anipphalo”ti.


pli: “Abhikkantaṁ, bho gotama, abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Ekādasamaṁ.


pli: Jāṇussoṇivaggo dutiyo.


title_pli: Aṅguttara Nikāya 10.178 18. Sādhuvagga

pli: Aṅguttara Nikāya 10.178


pli: 18. Sādhuvagga


pli: Sādhusutta


pli: “Sādhuñca vo, bhikkhave, desessāmi asādhuñca.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamañca, bhikkhave, asādhu?


pli: Pāṇātipāto, adinnādānaṁ, kāmesumicchācāro, musāvādo, pisuṇā vācā, pharusā vācā, samphappalāpo, abhijjhā, byāpādo, micchādiṭṭhi—


pli: idaṁ vuccati, bhikkhave, asādhu.


pli: Katamañca, bhikkhave, sādhu?


pli: Pāṇātipātā veramaṇī, adinnādānā veramaṇī, kāmesumicchācārā veramaṇī, musāvādā veramaṇī, pisuṇāya vācāya veramaṇī, pharusāya vācāya veramaṇī, samphappalāpā veramaṇī, anabhijjhā, abyāpādo, sammādiṭṭhi—


pli: idaṁ vuccati, bhikkhave, sādhū”ti.


pli: Paṭhamaṁ.


title_pli: Aṅguttara Nikāya 10.179 18. Sādhuvagga

pli: Aṅguttara Nikāya 10.179


pli: Ariyadhammasutta


pli: “Ariyadhammañca vo, bhikkhave, desessāmi anariyadhammañca.


pli: Taṁ suṇātha …pe…


pli: katamo ca, bhikkhave, anariyo dhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, anariyo dhammo.


pli: Katamo ca, bhikkhave, ariyo dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, ariyo dhammo”ti.


pli: Dutiyaṁ.


title_pli: Aṅguttara Nikāya 10.18 2. Nāthavagga

pli: Aṅguttara Nikāya 10.18


pli: 2. Nāthavagga


pli: Dutiyanāthasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Sanāthā, bhikkhave, viharatha, mā anāthā.


pli: Dukkhaṁ, bhikkhave, anātho viharati.


pli: Dasayime, bhikkhave, nāthakaraṇā dhammā.


pli: Katame dasa?


pli: Idha, bhikkhave, bhikkhu sīlavā hoti …pe… samādāya sikkhati sikkhāpadesu.


pli: ‘Sīlavā vatāyaṁ bhikkhu pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī, samādāya sikkhati sikkhāpadesū’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Tassa therānukampitassa majjhimānukampitassa navānukampitassa vuddhiyeva pāṭikaṅkhā kusalesu dhammesu, no parihāni.


pli: Ayampi dhammo nāthakaraṇo.


pli: Puna caparaṁ, bhikkhave, bhikkhu bahussuto hoti …pe… diṭṭhiyā suppaṭividdhā.


pli: ‘Bahussuto vatāyaṁ bhikkhu sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Puna caparaṁ, bhikkhave, bhikkhu kalyāṇamitto hoti kalyāṇasahāyo kalyāṇasampavaṅko.


pli: ‘Kalyāṇamitto vatāyaṁ bhikkhu kalyāṇasahāyo kalyāṇasampavaṅko’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Puna caparaṁ, bhikkhave, bhikkhu suvaco hoti sovacassakaraṇehi dhammehi samannāgato, khamo padakkhiṇaggāhī anusāsaniṁ.


pli: ‘Suvaco vatāyaṁ bhikkhu sovacassakaraṇehi dhammehi samannāgato, khamo padakkhiṇaggāhī anusāsanin’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Puna caparaṁ, bhikkhave, bhikkhu yāni tāni sabrahmacārīnaṁ uccāvacāni kiṅkaraṇīyāni, tattha dakkho hoti analaso, tatrūpāyāya vīmaṁsāya samannāgato, alaṁ kātuṁ alaṁ saṁvidhātuṁ.


pli: ‘Yāni tāni sabrahmacārīnaṁ uccāvacāni kiṅkaraṇīyāni, tattha dakkho vatāyaṁ bhikkhu analaso, tatrūpāyāya vīmaṁsāya samannāgato, alaṁ kātuṁ alaṁ saṁvidhātun’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Puna caparaṁ, bhikkhave, bhikkhu dhammakāmo hoti piyasamudāhāro, abhidhamme abhivinaye uḷārapāmojjo.


pli: ‘Dhammakāmo vatāyaṁ bhikkhu piyasamudāhāro, abhidhamme abhivinaye uḷārapāmojjo’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Puna caparaṁ, bhikkhave, bhikkhu āraddhavīriyo viharati akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu ‘āraddhavīriyo vatāyaṁ bhikkhu viharati akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesū’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū …


pli: navāpi bhikkhū vattabbaṁ anusāsitabbaṁ maññanti.


pli: Puna caparaṁ, bhikkhave, bhikkhu santuṭṭho hoti itarītaracīvarapiṇḍapātasenāsanagilānapaccayabhesajjaparikkhārena.


pli: ‘Santuṭṭho vatāyaṁ bhikkhu itarītaracīvarapiṇḍapātasenāsanagilānapaccayabhesajjaparikkhārenā’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Puna caparaṁ, bhikkhave, bhikkhu satimā hoti paramena satinepakkena samannāgato, cirakatampi cirabhāsitampi saritā anussaritā.


pli: ‘Satimā vatāyaṁ bhikkhu paramena satinepakkena samannāgato, cirakatampi cirabhāsitampi saritā anussaritā’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Tassa therānukampitassa majjhimānukampitassa navānukampitassa vuddhiyeva pāṭikaṅkhā kusalesu dhammesu, no parihāni.


pli: Ayampi dhammo nāthakaraṇo.


pli: Puna caparaṁ, bhikkhave, bhikkhu paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: ‘Paññavā vatāyaṁ bhikkhu udayatthagāminiyā paññāya samannāgato ariyāya nibbedhikāya sammā dukkhakkhayagāminiyā’ti therāpi naṁ bhikkhū vattabbaṁ anusāsitabbaṁ maññanti, majjhimāpi bhikkhū … navāpi bhikkhū vattabbaṁ anusāsitabbaṁ maññanti.


pli: Tassa therānukampitassa …pe… no parihāni.


pli: Sanāthā, bhikkhave, viharatha, mā anāthā.


pli: Dukkhaṁ, bhikkhave, anātho viharati.


pli: Ime kho, bhikkhave, dasa nāthakaraṇā dhammā”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Aṭṭhamaṁ.


title_pli: Aṅguttara Nikāya 10.180 18. Sādhuvagga

pli: Aṅguttara Nikāya 10.180


pli: 18. Sādhuvagga


pli: Kusalasutta


pli: “Kusalañca vo, bhikkhave, desessāmi akusalañca.


pli: Taṁ suṇātha …pe…


pli: katamañca, bhikkhave, akusalaṁ?


pli: Pāṇātipāto …pe…


pli: micchādiṭṭhi—


pli: idaṁ vuccati, bhikkhave, akusalaṁ.


pli: Katamañca, bhikkhave, kusalaṁ?


pli: Pāṇātipātā veramaṇī …pe…


pli: sammādiṭṭhi—


pli: idaṁ vuccati, bhikkhave, kusalan”ti.


pli: Tatiyaṁ.


title_pli: Aṅguttara Nikāya 10.181 18. Sādhuvagga

pli: Aṅguttara Nikāya 10.181


pli: Atthasutta


pli: “Atthañca vo, bhikkhave, desessāmi anatthañca.


pli: katamo ca, bhikkhave, anattho?


pli: ayaṁ vuccati, bhikkhave, anattho.


pli: Katamo ca, bhikkhave, attho?


pli: ayaṁ vuccati, bhikkhave, attho”ti.


pli: Catutthaṁ.


title_pli: Aṅguttara Nikāya 10.182 18. Sādhuvagga

pli: Aṅguttara Nikāya 10.182


pli: 18. Sādhuvagga


pli: Dhammasutta


pli: “Dhammañca vo, bhikkhave, desessāmi adhammañca.


pli: Taṁ suṇātha …pe…


pli: katamo ca, bhikkhave, adhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, adhammo.


pli: Katamo ca, bhikkhave, dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, dhammo”ti.


pli: Pañcamaṁ.


title_pli: Aṅguttara Nikāya 10.183 18. Sādhuvagga

pli: Aṅguttara Nikāya 10.183


pli: Āsavasutta


pli: “Sāsavañca vo, bhikkhave, dhammaṁ desessāmi anāsavañca.


pli: katamo ca, bhikkhave, sāsavo dhammo?


pli: ayaṁ vuccati, bhikkhave, sāsavo dhammo.


pli: Katamo ca, bhikkhave, anāsavo dhammo?


pli: ayaṁ vuccati, bhikkhave, anāsavo dhammo”ti.


pli: Chaṭṭhaṁ.


title_pli: Aṅguttara Nikāya 10.184 18. Sādhuvagga

pli: Aṅguttara Nikāya 10.184


pli: 18. Sādhuvagga


pli: Vajjasutta


pli: “Sāvajjañca vo, bhikkhave, dhammaṁ desessāmi anavajjañca.


pli: Taṁ suṇātha …pe…


pli: katamo ca, bhikkhave, sāvajjo dhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, sāvajjo dhammo.


pli: Katamo ca, bhikkhave, anavajjo dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, anavajjo dhammo”ti.


pli: Sattamaṁ.


title_pli: Aṅguttara Nikāya 10.185 18. Sādhuvagga

pli: Aṅguttara Nikāya 10.185


pli: Tapanīyasutta


pli: “Tapanīyañca vo, bhikkhave, dhammaṁ desessāmi atapanīyañca.


pli: katamo ca, bhikkhave, tapanīyo dhammo?


pli: ayaṁ vuccati, bhikkhave, tapanīyo dhammo.


pli: Katamo ca, bhikkhave, atapanīyo dhammo?


pli: ayaṁ vuccati, bhikkhave, atapanīyo dhammo”ti.


pli: Aṭṭhamaṁ.


title_pli: Aṅguttara Nikāya 10.186 18. Sādhuvagga

pli: Aṅguttara Nikāya 10.186


pli: 18. Sādhuvagga


pli: Ācayagāmisutta


pli: “Ācayagāmiñca vo, bhikkhave, dhammaṁ desessāmi apacayagāmiñca.


pli: Taṁ suṇātha …pe…


pli: katamo ca, bhikkhave, ācayagāmī dhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, ācayagāmī dhammo.


pli: Katamo ca, bhikkhave, apacayagāmī dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, apacayagāmī dhammo”ti.


pli: Navamaṁ.


title_pli: Aṅguttara Nikāya 10.187 18. Sādhuvagga

pli: Aṅguttara Nikāya 10.187


pli: Dukkhudrayasutta


pli: “Dukkhudrayañca vo, bhikkhave, dhammaṁ desessāmi sukhudrayañca.


pli: katamo ca, bhikkhave, dukkhudrayo dhammo?


pli: ayaṁ vuccati, bhikkhave, dukkhudrayo dhammo.


pli: Katamo ca, bhikkhave, sukhudrayo dhammo?


pli: ayaṁ vuccati, bhikkhave, sukhudrayo dhammo”ti.


pli: Dasamaṁ.


title_pli: Aṅguttara Nikāya 10.188 18. Sādhuvagga

pli: Aṅguttara Nikāya 10.188


pli: 18. Sādhuvagga


pli: Vipākasutta


pli: “Dukkhavipākañca vo, bhikkhave, dhammaṁ desessāmi sukhavipākañca.


pli: Taṁ suṇātha …pe…


pli: katamo ca, bhikkhave, dukkhavipāko dhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, dukkhavipāko dhammo.


pli: Katamo ca, bhikkhave, sukhavipāko dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, sukhavipāko dhammo”ti.


pli: Ekādasamaṁ.


pli: Sādhuvaggo tatiyo.


title_pli: Aṅguttara Nikāya 10.189 19. Ariyamaggavagga

pli: Aṅguttara Nikāya 10.189


pli: 19. Ariyamaggavagga


pli: Ariyamaggasutta


pli: “Ariyamaggañca vo, bhikkhave, desessāmi anariyamaggañca.


pli: katamo ca, bhikkhave, anariyo maggo?


pli: ayaṁ vuccati, bhikkhave, anariyo maggo.


pli: Katamo ca, bhikkhave, ariyo maggo?


pli: ayaṁ vuccati, bhikkhave, ariyo maggo”ti.


pli: Paṭhamaṁ.


title_pli: Aṅguttara Nikāya 10.19 2. Nāthavagga

pli: Aṅguttara Nikāya 10.19


pli: 2. Nāthavagga


pli: Paṭhamaariyāvāsasutta


pli: “Dasayime, bhikkhave, ariyāvāsā, ye ariyā āvasiṁsu vā āvasanti vā āvasissanti vā.


pli: Katame dasa?


pli: Idha, bhikkhave, bhikkhu pañcaṅgavippahīno hoti, chaḷaṅgasamannāgato, ekārakkho, caturāpasseno, paṇunnapaccekasacco, samavayasaṭṭhesano, anāvilasaṅkappo, passaddhakāyasaṅkhāro, suvimuttacitto, suvimuttapañño.


pli: Ime kho, bhikkhave, dasa ariyāvāsā, ye ariyā āvasiṁsu vā āvasanti vā āvasissanti vā”ti.


pli: Navamaṁ.


title_pli: Aṅguttara Nikāya 10.190 19. Ariyamaggavagga

pli: Aṅguttara Nikāya 10.190


pli: 19. Ariyamaggavagga


pli: Kaṇhamaggasutta


pli: “Kaṇhamaggañca vo, bhikkhave, desessāmi sukkamaggañca.


pli: Taṁ suṇātha …pe…


pli: katamo ca, bhikkhave, kaṇho maggo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, kaṇho maggo.


pli: Katamo ca, bhikkhave, sukko maggo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, sukko maggo”ti.


pli: Dutiyaṁ.


title_pli: Aṅguttara Nikāya 10.191 19. Ariyamaggavagga

pli: Aṅguttara Nikāya 10.191


pli: Saddhammasutta


pli: “Saddhammañca vo, bhikkhave, desessāmi asaddhammañca.


pli: katamo ca, bhikkhave, asaddhammo?


pli: ayaṁ vuccati, bhikkhave, asaddhammo.


pli: Katamo ca, bhikkhave, saddhammo?


pli: ayaṁ vuccati, bhikkhave, saddhammo”ti.


pli: Tatiyaṁ.


title_pli: Aṅguttara Nikāya 10.192 19. Ariyamaggavagga

pli: Aṅguttara Nikāya 10.192


pli: 19. Ariyamaggavagga


pli: Sappurisadhammasutta


pli: “Sappurisadhammañca vo, bhikkhave, desessāmi asappurisadhammañca.


pli: Taṁ suṇātha …pe…


pli: katamo ca, bhikkhave, asappurisadhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, asappurisadhammo.


pli: Katamo ca, bhikkhave, sappurisadhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, sappurisadhammo”ti.


pli: Catutthaṁ.


title_pli: Aṅguttara Nikāya 10.193 19. Ariyamaggavagga

pli: Aṅguttara Nikāya 10.193


pli: Uppādetabbadhammasutta


pli: “Uppādetabbañca vo, bhikkhave, dhammaṁ desessāmi na uppādetabbañca.


pli: katamo ca, bhikkhave, na uppādetabbo dhammo?


pli: ayaṁ vuccati, bhikkhave, na uppādetabbo dhammo.


pli: Katamo ca, bhikkhave, uppādetabbo dhammo?


pli: ayaṁ vuccati, bhikkhave, uppādetabbo dhammo”ti.


pli: Pañcamaṁ.


title_pli: Aṅguttara Nikāya 10.194 19. Ariyamaggavagga

pli: Aṅguttara Nikāya 10.194


pli: 19. Ariyamaggavagga


pli: Āsevitabbadhammasutta


pli: “Āsevitabbañca vo, bhikkhave, dhammaṁ desessāmi nāsevitabbañca.


pli: Taṁ suṇātha …pe…


pli: katamo ca, bhikkhave, nāsevitabbo dhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, nāsevitabbo dhammo.


pli: Katamo ca, bhikkhave, āsevitabbo dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, āsevitabbo dhammo”ti.


pli: Chaṭṭhaṁ.


title_pli: Aṅguttara Nikāya 10.195 19. Ariyamaggavagga

pli: Aṅguttara Nikāya 10.195


pli: Bhāvetabbadhammasutta


pli: “Bhāvetabbañca vo, bhikkhave, dhammaṁ desessāmi na bhāvetabbañca.


pli: katamo ca, bhikkhave, na bhāvetabbo dhammo?


pli: ayaṁ vuccati, bhikkhave, na bhāvetabbo dhammo.


pli: Katamo ca, bhikkhave, bhāvetabbo dhammo?


pli: ayaṁ vuccati, bhikkhave, bhāvetabbo dhammo”ti.


pli: Sattamaṁ.


title_pli: Aṅguttara Nikāya 10.196 19. Ariyamaggavagga

pli: Aṅguttara Nikāya 10.196


pli: 19. Ariyamaggavagga


pli: Bahulīkātabbasutta


pli: “Bahulīkātabbañca vo, bhikkhave, dhammaṁ desessāmi na bahulīkātabbañca.


pli: Taṁ suṇātha …pe…


pli: katamo ca, bhikkhave, na bahulīkātabbo dhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, na bahulīkātabbo dhammo.


pli: Katamo ca, bhikkhave, bahulīkātabbo dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, bahulīkātabbo dhammo”ti.


pli: Aṭṭhamaṁ.


title_pli: Aṅguttara Nikāya 10.197 19. Ariyamaggavagga

pli: Aṅguttara Nikāya 10.197


pli: Anussaritabbasutta


pli: “Anussaritabbañca vo, bhikkhave, dhammaṁ desessāmi nānussaritabbañca.


pli: katamo ca, bhikkhave, nānussaritabbo dhammo?


pli: ayaṁ vuccati, bhikkhave, nānussaritabbo dhammo.


pli: Katamo ca, bhikkhave, anussaritabbo dhammo?


pli: ayaṁ vuccati, bhikkhave, anussaritabbo dhammo”ti.


pli: Navamaṁ.


title_pli: Aṅguttara Nikāya 10.198 19. Ariyamaggavagga

pli: Aṅguttara Nikāya 10.198


pli: 19. Ariyamaggavagga


pli: Sacchikātabbasutta


pli: “Sacchikātabbañca vo, bhikkhave, dhammaṁ desessāmi na sacchikātabbañca.


pli: Taṁ suṇātha …pe…


pli: katamo ca, bhikkhave, na sacchikātabbo dhammo?


pli: Pāṇātipāto …pe…


pli: micchādiṭṭhi—


pli: ayaṁ vuccati, bhikkhave, na sacchikātabbo dhammo.


pli: Katamo ca, bhikkhave, sacchikātabbo dhammo?


pli: Pāṇātipātā veramaṇī …pe…


pli: sammādiṭṭhi—


pli: ayaṁ vuccati, bhikkhave, sacchikātabbo dhammo”ti.


pli: Dasamaṁ.


pli: Ariyamaggavaggo catuttho.


title_pli: Aṅguttara Nikāya 10.199–210 20. Aparapuggalavagga

pli: Aṅguttara Nikāya 10.199–210


pli: 20. Aparapuggalavagga


pli: Nasevitabbādisutta


pli: “Dasahi, bhikkhave, dhammehi samannāgato puggalo na sevitabbo.


pli: Katamehi dasahi?


pli: Pāṇātipātī hoti, adinnādāyī hoti, kāmesumicchācārī hoti, musāvādī hoti, pisuṇavāco hoti, pharusavāco hoti, samphappalāpī hoti, abhijjhālu hoti, byāpannacitto hoti, micchādiṭṭhiko hoti—


pli: imehi kho, bhikkhave, dasahi dhammehi samannāgato puggalo na sevitabbo.


pli: Dasahi, bhikkhave, dhammehi samannāgato puggalo sevitabbo.


pli: Pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti, musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti, anabhijjhālu hoti, abyāpannacitto hoti, sammādiṭṭhiko hoti—


pli: imehi kho, bhikkhave, dasahi dhammehi samannāgato puggalo sevitabbo.


pli: Dasahi, bhikkhave, dhammehi samannāgato puggalo na bhajitabbo …pe…


pli: bhajitabbo …


pli: na payirupāsitabbo …


pli: payirupāsitabbo …


pli: na pujjo hoti …


pli: pujjo hoti …


pli: na pāsaṁso hoti …


pli: pāsaṁso hoti …


pli: agāravo hoti …


pli: gāravo hoti …


pli: appatisso hoti …


pli: sappatisso hoti …


pli: na ārādhako hoti …


pli: ārādhako hoti …


pli: na visujjhati …


pli: visujjhati …


pli: mānaṁ nādhibhoti …


pli: mānaṁ adhibhoti …


pli: paññāya na vaḍḍhati …


pli: paññāya vaḍḍhati …pe….


pli: Dasahi, bhikkhave, dhammehi samannāgato puggalo bahuṁ apuññaṁ pasavati …


pli: bahuṁ puññaṁ pasavati.


pli: Katamehi dasahi?


pli: Pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti, musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti, anabhijjhālu hoti, abyāpannacitto hoti, sammādiṭṭhiko hoti—


pli: imehi kho, bhikkhave, dasahi dhammehi samannāgato puggalo bahuṁ puññaṁ pasavatī”ti.


pli: Aparapuggalavaggo pañcamo.


pli: Catuttho paṇṇāsako samatto.


title_pli: Aṅguttara Nikāya 10.2 1. Ānisaṁsavagga

pli: Aṅguttara Nikāya 10.2


pli: 1. Ānisaṁsavagga


pli: Cetanākaraṇīyasutta


pli: “Sīlavato, bhikkhave, sīlasampannassa na cetanāya karaṇīyaṁ:


pli: ‘avippaṭisāro me uppajjatū’ti.


pli: Dhammatā esā, bhikkhave, yaṁ sīlavato sīlasampannassa avippaṭisāro uppajjati.


pli: Avippaṭisārissa, bhikkhave, na cetanāya karaṇīyaṁ:


pli: ‘pāmojjaṁ me uppajjatū’ti.


pli: Dhammatā esā, bhikkhave, yaṁ avippaṭisārissa pāmojjaṁ jāyati.


pli: Pamuditassa, bhikkhave, na cetanāya karaṇīyaṁ:


pli: ‘pīti me uppajjatū’ti.


pli: Dhammatā esā, bhikkhave, yaṁ pamuditassa pīti uppajjati.


pli: Pītimanassa, bhikkhave, na cetanāya karaṇīyaṁ:


pli: ‘kāyo me passambhatū’ti.


pli: Dhammatā esā, bhikkhave, yaṁ pītimanassa kāyo passambhati.


pli: Passaddhakāyassa, bhikkhave, na cetanāya karaṇīyaṁ:


pli: ‘sukhaṁ vediyāmī’ti.


pli: Dhammatā esā, bhikkhave, yaṁ passaddhakāyo sukhaṁ vediyati.


pli: Sukhino, bhikkhave, na cetanāya karaṇīyaṁ:


pli: ‘cittaṁ me samādhiyatū’ti.


pli: Dhammatā esā, bhikkhave, yaṁ sukhino cittaṁ samādhiyati.


pli: Samāhitassa, bhikkhave, na cetanāya karaṇīyaṁ:


pli: ‘yathābhūtaṁ jānāmi passāmī’ti.


pli: Dhammatā esā, bhikkhave, yaṁ samāhito yathābhūtaṁ jānāti passati.


pli: Yathābhūtaṁ, bhikkhave, jānato passato na cetanāya karaṇīyaṁ:


pli: ‘nibbindāmi virajjāmī’ti.


pli: Dhammatā esā, bhikkhave, yaṁ yathābhūtaṁ jānaṁ passaṁ nibbindati virajjati.


pli: Nibbinnassa, bhikkhave, virattassa na cetanāya karaṇīyaṁ:


pli: ‘vimuttiñāṇadassanaṁ sacchikaromī’ti.


pli: Dhammatā esā, bhikkhave, yaṁ nibbinno viratto vimuttiñāṇadassanaṁ sacchikaroti.


pli: Iti kho, bhikkhave, nibbidāvirāgo vimuttiñāṇadassanattho vimuttiñāṇadassanānisaṁso;


pli: sukhaṁ samādhatthaṁ samādhānisaṁsaṁ;


pli: passaddhi sukhatthā sukhānisaṁsā;


pli: pīti passaddhatthā passaddhānisaṁsā;


pli: pāmojjaṁ pītatthaṁ pītānisaṁsaṁ;


pli: kusalāni sīlāni avippaṭisāratthāni avippaṭisārānisaṁsāni.


pli: Iti kho, bhikkhave, dhammā dhamme abhisandenti, dhammā dhamme paripūrenti apārā pāraṁ gamanāyā”ti.


pli: Dutiyaṁ.


title_pli: Aṅguttara Nikāya 10.20 2. Nāthavagga

pli: Aṅguttara Nikāya 10.20


pli: 2. Nāthavagga


pli: Dutiyaariyāvāsasutta


pli: Ekaṁ samayaṁ bhagavā kurūsu viharati kammāsadhammaṁ nāma kurūnaṁ nigamo.


pli: Tatra kho bhagavā bhikkhū āmantesi …pe….


pli: “Dasayime, bhikkhave, ariyāvāsā, ye ariyā āvasiṁsu vā āvasanti vā āvasissanti vā.


pli: Katame dasa?


pli: Idha, bhikkhave, bhikkhu pañcaṅgavippahīno hoti, chaḷaṅgasamannāgato, ekārakkho, caturāpasseno, paṇunnapaccekasacco, samavayasaṭṭhesano, anāvilasaṅkappo, passaddhakāyasaṅkhāro, suvimuttacitto, suvimuttapañño.


pli: Kathañca, bhikkhave, bhikkhu pañcaṅgavippahīno hoti?


pli: Idha, bhikkhave, bhikkhuno kāmacchando pahīno hoti, byāpādo pahīno hoti, thinamiddhaṁ pahīnaṁ hoti, uddhaccakukkuccaṁ pahīnaṁ hoti, vicikicchā pahīnā hoti.


pli: Evaṁ kho, bhikkhave, bhikkhu pañcaṅgavippahīno hoti.


pli: Kathañca, bhikkhave, bhikkhu chaḷaṅgasamannāgato hoti?


pli: Idha, bhikkhave, bhikkhu cakkhunā rūpaṁ disvā neva sumano hoti na dummano, upekkhako viharati sato sampajāno.


pli: Sotena saddaṁ sutvā …


pli: ghānena gandhaṁ ghāyitvā …


pli: jivhāya rasaṁ sāyitvā …


pli: kāyena phoṭṭhabbaṁ phusitvā …


pli: manasā dhammaṁ viññāya neva sumano hoti na dummano, upekkhako viharati sato sampajāno.


pli: Evaṁ kho, bhikkhave, bhikkhu chaḷaṅgasamannāgato hoti.


pli: Kathañca, bhikkhave, bhikkhu ekārakkho hoti?


pli: Idha, bhikkhave, bhikkhu satārakkhena cetasā samannāgato hoti.


pli: Evaṁ kho, bhikkhave, bhikkhu ekārakkho hoti.


pli: Kathañca, bhikkhave, bhikkhu caturāpasseno hoti?


pli: Idha, bhikkhave, bhikkhu saṅkhāyekaṁ paṭisevati, saṅkhāyekaṁ adhivāseti, saṅkhāyekaṁ parivajjeti, saṅkhāyekaṁ vinodeti.


pli: Evaṁ kho, bhikkhave, bhikkhu caturāpasseno hoti.


pli: Kathañca, bhikkhave, bhikkhu paṇunnapaccekasacco hoti?


pli: Idha, bhikkhave, bhikkhuno yāni tāni puthusamaṇabrāhmaṇānaṁ puthupaccekasaccāni, seyyathidaṁ:


pli: ‘sassato loko’ti vā, ‘asassato loko’ti vā, ‘antavā loko’ti vā, ‘anantavā loko’ti vā, ‘taṁ jīvaṁ taṁ sarīran’ti vā, ‘aññaṁ jīvaṁ aññaṁ sarīran’ti vā, ‘hoti tathāgato paraṁ maraṇā’ti vā, ‘na hoti tathāgato paraṁ maraṇā’ti vā, ‘hoti ca na ca hoti tathāgato paraṁ maraṇā’ti vā, ‘neva hoti na na hoti tathāgato paraṁ maraṇā’ti vā,


pli: sabbāni tāni nunnāni honti paṇunnāni cattāni vantāni muttāni pahīnāni paṭinissaṭṭhāni.


pli: Evaṁ kho, bhikkhave, bhikkhu paṇunnapaccekasacco hoti.


pli: Kathañca, bhikkhave, bhikkhu samavayasaṭṭhesano hoti?


pli: Idha, bhikkhave, bhikkhuno kāmesanā pahīnā hoti, bhavesanā pahīnā hoti, brahmacariyesanā paṭippassaddhā.


pli: Evaṁ kho, bhikkhave, bhikkhu samavayasaṭṭhesano hoti.


pli: Kathañca, bhikkhave, bhikkhu anāvilasaṅkappo hoti?


pli: Idha, bhikkhave, bhikkhuno kāmasaṅkappo pahīno hoti, byāpādasaṅkappo pahīno hoti, vihiṁsāsaṅkappo pahīno hoti.


pli: Evaṁ kho, bhikkhave, bhikkhu anāvilasaṅkappo hoti.


pli: Kathañca, bhikkhave, bhikkhu passaddhakāyasaṅkhāro hoti?


pli: Idha, bhikkhave, bhikkhu sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharati.


pli: Evaṁ kho, bhikkhave, bhikkhu passaddhakāyasaṅkhāro hoti.


pli: Kathañca, bhikkhave, bhikkhu suvimuttacitto hoti?


pli: Idha, bhikkhave, bhikkhuno rāgā cittaṁ vimuttaṁ hoti, dosā cittaṁ vimuttaṁ hoti, mohā cittaṁ vimuttaṁ hoti.


pli: Evaṁ kho, bhikkhave, bhikkhu suvimuttacitto hoti.


pli: Kathañca, bhikkhave, bhikkhu suvimuttapañño hoti?


pli: Idha, bhikkhave, bhikkhu ‘rāgo me pahīno ucchinnamūlo tālāvatthukato anabhāvaṅkato āyatiṁ anuppādadhammo’ti pajānāti, doso me pahīno …pe… ‘moho me pahīno ucchinnamūlo tālāvatthukato anabhāvaṅkato āyatiṁ anuppādadhammo’ti pajānāti.


pli: Evaṁ kho, bhikkhave, bhikkhu suvimuttapañño hoti.


pli: Ye hi keci, bhikkhave, atītamaddhānaṁ ariyā ariyāvāse āvasiṁsu, sabbe te imeva dasa ariyāvāse āvasiṁsu;


pli: ye hi keci, bhikkhave, anāgatamaddhānaṁ ariyā ariyāvāse āvasissanti, sabbe te imeva dasa ariyāvāse āvasissanti;


pli: ye hi keci, bhikkhave, etarahi ariyā ariyāvāse āvasanti, sabbe te imeva dasa ariyāvāse āvasanti.


pli: Ime kho, bhikkhave, dasa ariyāvāsā, ye ariyā āvasiṁsu vā āvasanti vā āvasissanti vā”ti.


pli: Dasamaṁ.


pli: Nāthavaggo dutiyo.


pli: Tassuddānaṁ


pli: Senāsanañca pañcaṅgaṁ,


pli: Saṁyojanākhilena ca;


pli: Appamādo āhuneyyo,


pli: Dve nāthā dve ariyāvāsāti.


title_pli: Aṅguttara Nikāya 10.21 3. Mahāvagga

pli: Aṅguttara Nikāya 10.21


pli: 3. Mahāvagga


pli: Sīhanādasutta


pli: “Sīho, bhikkhave, migarājā sāyanhasamayaṁ āsayā nikkhamati.


pli: Āsayā nikkhamitvā vijambhati.


pli: Vijambhitvā samantā catuddisaṁ anuviloketi.


pli: Samantā catuddisaṁ anuviloketvā tikkhattuṁ sīhanādaṁ nadati.


pli: Tikkhattuṁ sīhanādaṁ naditvā gocarāya pakkamati.


pli: Taṁ kissa hetu?


pli: ‘Māhaṁ khuddake pāṇe visamagate saṅghātaṁ āpādesin’ti.


pli: ‘Sīho’ti kho, bhikkhave, tathāgatassetaṁ adhivacanaṁ arahato sammāsambuddhassa.


pli: Yaṁ kho, bhikkhave, tathāgato parisāya dhammaṁ deseti, idamassa hoti sīhanādasmiṁ.


pli: Dasayimāni, bhikkhave, tathāgatassa tathāgatabalāni, yehi balehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Katamāni dasa?


pli: Idha, bhikkhave, tathāgato ṭhānañca ṭhānato aṭṭhānañca aṭṭhānato yathābhūtaṁ pajānāti.


pli: Yampi, bhikkhave, tathāgato ṭhānañca ṭhānato aṭṭhānañca aṭṭhānato yathābhūtaṁ pajānāti, idampi, bhikkhave, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Puna caparaṁ, bhikkhave, tathāgato atītānāgatapaccuppannānaṁ kammasamādānānaṁ ṭhānaso hetuso vipākaṁ yathābhūtaṁ pajānāti.


pli: Yampi, bhikkhave, tathāgato atītānāgatapaccuppannānaṁ kammasamādānānaṁ ṭhānaso hetuso vipākaṁ yathābhūtaṁ pajānāti, idampi, bhikkhave, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Puna caparaṁ, bhikkhave, tathāgato sabbatthagāminiṁ paṭipadaṁ yathābhūtaṁ pajānāti.


pli: Yampi, bhikkhave, tathāgato sabbatthagāminiṁ paṭipadaṁ yathābhūtaṁ pajānāti, idampi, bhikkhave, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Puna caparaṁ, bhikkhave, tathāgato anekadhātuṁ nānādhātuṁ lokaṁ yathābhūtaṁ pajānāti.


pli: Yampi, bhikkhave, tathāgato anekadhātuṁ nānādhātuṁ lokaṁ yathābhūtaṁ pajānāti, idampi, bhikkhave, tathāgatassa tathāgatabalaṁ hoti …pe… brahmacakkaṁ pavatteti.


pli: Puna caparaṁ, bhikkhave, tathāgato sattānaṁ nānādhimuttikataṁ yathābhūtaṁ pajānāti.


pli: Yampi, bhikkhave, tathāgato sattānaṁ nānādhimuttikataṁ yathābhūtaṁ pajānāti, idampi, bhikkhave, tathāgatassa tathāgatabalaṁ hoti …pe… brahmacakkaṁ pavatteti.


pli: Puna caparaṁ, bhikkhave, tathāgato parasattānaṁ parapuggalānaṁ indriyaparopariyattaṁ yathābhūtaṁ pajānāti.


pli: Yampi, bhikkhave, tathāgato parasattānaṁ parapuggalānaṁ indriyaparopariyattaṁ yathābhūtaṁ pajānāti, idampi, bhikkhave, tathāgatassa tathāgatabalaṁ hoti …pe… brahmacakkaṁ pavatteti.


pli: Puna caparaṁ, bhikkhave, tathāgato jhānavimokkhasamādhisamāpattīnaṁ saṅkilesaṁ vodānaṁ vuṭṭhānaṁ yathābhūtaṁ pajānāti.


pli: Yampi …pe… pajānāti, idampi, bhikkhave, tathāgatassa tathāgatabalaṁ hoti …pe… brahmacakkaṁ pavatteti.


pli: Puna caparaṁ, bhikkhave, tathāgato anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe, ‘amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto amutra udapādiṁ; tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto idhūpapanno’ti, iti sākāraṁ sauddesaṁ anekavihitaṁ pubbenivāsaṁ anussarati.


pli: Yampi, bhikkhave, tathāgato anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarati, idampi, bhikkhave, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Puna caparaṁ, bhikkhave, tathāgato dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti: ‘ime vata bhonto sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā, te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā; ime vā pana bhonto sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā, te kāyassa bhedā paraṁ maraṇā sugatiṁ saggaṁ lokaṁ upapannā’ti. Iti dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti.


pli: Yampi, bhikkhave, tathāgato dibbena cakkhunā visuddhena atikkantamānusakena …pe… yathākammūpage satte pajānāti, idampi, bhikkhave, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Puna caparaṁ, bhikkhave, tathāgato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Yampi, bhikkhave, tathāgato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati, idampi, bhikkhave, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Imāni kho, bhikkhave, dasa tathāgatassa tathāgatabalāni, yehi balehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavattetī”ti.


pli: Paṭhamaṁ.


title_pli: Aṅguttara Nikāya 10.211 21. Karajakāyavagga

pli: Aṅguttara Nikāya 10.211


pli: 21. Karajakāyavagga


pli: Paṭhamanirayasaggasutta


pli: “Dasahi, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi dasahi?


pli: Idha, bhikkhave, ekacco pāṇātipātī hoti, luddo lohitapāṇi hatapahate niviṭṭho adayāpanno sabbapāṇabhūtesu.


pli: Adinnādāyī hoti, yaṁ taṁ parassa paravittūpakaraṇaṁ gāmagataṁ vā araññagataṁ vā, taṁ adinnaṁ theyyasaṅkhātaṁ ādātā hoti.


pli: Kāmesu micchācārī hoti, yā tā māturakkhitā piturakkhitā mātāpiturakkhitā bhāturakkhitā bhaginirakkhitā ñātirakkhitā gottarakkhitā dhammarakkhitā sasāmikā saparidaṇḍā antamaso mālāguḷaparikkhittāpi, tathārūpāsu cārittaṁ āpajjitā hoti.


pli: Musāvādī hoti, sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho: ‘ehambho purisa, yaṁ jānāsi taṁ vadehī’ti, so ajānaṁ vā āha: ‘jānāmī’ti, jānaṁ vā āha: ‘na jānāmī’ti, apassaṁ vā āha: ‘passāmī’ti, passaṁ vā āha: ‘na passāmī’ti. Iti attahetu vā parahetu vā āmisakiñcikkhahetu vā sampajānamusā bhāsitā hoti.


pli: Pisuṇavāco hoti, ito sutvā amutra akkhātā imesaṁ bhedāya, amutra vā sutvā imesaṁ akkhātā amūsaṁ bhedāya. Iti samaggānaṁ vā bhettā bhinnānaṁ vā anuppadātā vaggārāmo vaggarato vagganandī, vaggakaraṇiṁ vācaṁ bhāsitā hoti.


pli: Pharusavāco hoti, yā sā vācā aṇḍakā kakkasā parakaṭukā parābhisajjanī kodhasāmantā asamādhisaṁvattanikā, tathārūpiṁ vācaṁ bhāsitā hoti.


pli: Samphappalāpī hoti, akālavādī abhūtavādī anatthavādī adhammavādī avinayavādī, anidhānavatiṁ vācaṁ bhāsitā hoti akālena anapadesaṁ apariyantavatiṁ anatthasaṁhitaṁ.


pli: Abhijjhālu hoti, yaṁ taṁ parassa paravittūpakaraṇaṁ taṁ abhijjhātā hoti: ‘aho vata yaṁ parassa taṁ mama assā’ti.


pli: Byāpannacitto hoti, paduṭṭhamanasaṅkappo: ‘ime sattā haññantu vā bajjhantu vā ucchijjantu vā vinassantu vā mā vā ahesun’ti.


pli: Micchādiṭṭhiko hoti, viparītadassano:


pli: ‘natthi dinnaṁ, natthi yiṭṭhaṁ, natthi hutaṁ, natthi sukatadukkaṭānaṁ kammānaṁ phalaṁ vipāko, natthi ayaṁ loko, natthi paro loko, natthi mātā, natthi pitā, natthi sattā opapātikā, natthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Imehi kho, bhikkhave, dasahi dhammehi samannāgato yathābhataṁ nikkhitto evaṁ niraye.


pli: Dasahi, bhikkhave, dhammehi samannāgato yathābhataṁ nikkhitto evaṁ sagge.


pli: Idha, bhikkhave, ekacco pāṇātipātaṁ pahāya pāṇātipātā paṭivirato hoti nihitadaṇḍo nihitasattho lajjī dayāpanno, sabbapāṇabhūtahitānukampī viharati.


pli: Adinnādānaṁ pahāya adinnādānā paṭivirato hoti. Yaṁ taṁ parassa paravittūpakaraṇaṁ gāmagataṁ vā araññagataṁ vā, na taṁ adinnaṁ theyyasaṅkhātaṁ ādātā hoti.


pli: Kāmesumicchācāraṁ pahāya kāmesumicchācārā paṭivirato hoti. Yā tā māturakkhitā …pe… antamaso mālāguḷaparikkhittāpi, tathārūpāsu na cārittaṁ āpajjitā hoti.


pli: Musāvādaṁ pahāya musāvādā paṭivirato hoti. Sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho: ‘ehambho purisa, yaṁ jānāsi taṁ vadehī’ti, so ajānaṁ vā āha: ‘na jānāmī’ti, jānaṁ vā āha: ‘jānāmī’ti, apassaṁ vā āha: ‘na passāmī’ti, passaṁ vā āha: ‘passāmī’ti. Iti attahetu vā parahetu vā āmisakiñcikkhahetu vā na sampajānamusā bhāsitā hoti.


pli: Pisuṇavācaṁ pahāya pisuṇāya vācāya paṭivirato hoti—na ito sutvā amutra akkhātā imesaṁ bhedāya, amutra vā sutvā imesaṁ akkhātā amūsaṁ bhedāya. Iti bhinnānaṁ vā sandhātā sahitānaṁ vā anuppadātā samaggārāmo samaggarato samagganandī, samaggakaraṇiṁ vācaṁ bhāsitā hoti.


pli: Pharusavācaṁ pahāya pharusāya vācāya paṭivirato hoti. Yā sā vācā nelā kaṇṇasukhā pemanīyā hadayaṅgamā porī bahujanakantā bahujanamanāpā, tathārūpiṁ vācaṁ bhāsitā hoti.


pli: Samphappalāpaṁ pahāya samphappalāpā paṭivirato hoti kālavādī bhūtavādī, atthavādī dhammavādī vinayavādī, nidhānavatiṁ vācaṁ bhāsitā hoti kālena sāpadesaṁ pariyantavatiṁ atthasaṁhitaṁ.


pli: Anabhijjhālu hoti. Yaṁ taṁ parassa paravittūpakaraṇaṁ taṁ anabhijjhātā hoti: ‘aho vata yaṁ parassa taṁ mama assā’ti.


pli: Abyāpannacitto hoti appaduṭṭhamanasaṅkappo: ‘ime sattā averā hontu abyāpajjā anīghā, sukhī attānaṁ pariharantū’ti.


pli: Sammādiṭṭhiko hoti aviparītadassano:


pli: ‘atthi dinnaṁ, atthi yiṭṭhaṁ, atthi hutaṁ, atthi sukaṭadukkaṭānaṁ kammānaṁ phalaṁ vipāko, atthi ayaṁ loko, atthi paro loko, atthi mātā, atthi pitā, atthi sattā opapātikā, atthi loke samaṇabrāhmaṇā sammaggatā sammāpaṭipannā ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Imehi kho, bhikkhave, dasahi dhammehi samannāgato yathābhataṁ nikkhitto evaṁ sagge”ti.


pli: Paṭhamaṁ.


title_pli: Aṅguttara Nikāya 10.212 21. Karajakāyavagga

pli: Aṅguttara Nikāya 10.212


pli: 21. Karajakāyavagga


pli: Dutiyanirayasaggasutta


pli: “Dasahi, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi dasahi?


pli: Idha, bhikkhave, ekacco pāṇātipātī hoti luddo lohitapāṇi hatapahate niviṭṭho adayāpanno sabbapāṇabhūtesu.


pli: Adinnādāyī hoti …


pli: kāmesumicchācārī hoti …


pli: musāvādī hoti …


pli: pisuṇavāco hoti …


pli: pharusavāco hoti …


pli: samphappalāpī hoti …


pli: abhijjhālu hoti …


pli: byāpannacitto hoti …


pli: micchādiṭṭhiko hoti viparītadassano:


pli: ‘natthi dinnaṁ …pe…


pli: sayaṁ abhiññā sacchikatvā pavedentī’ti.


pli: Imehi kho, bhikkhave, dasahi dhammehi samannāgato yathābhataṁ nikkhitto evaṁ niraye.


pli: Dasahi, bhikkhave, dhammehi samannāgato yathābhataṁ nikkhitto evaṁ sagge.


pli: Idha, bhikkhave, ekacco pāṇātipātaṁ pahāya pāṇātipātā paṭivirato hoti nihitadaṇḍo nihitasattho lajjī dayāpanno, sabbapāṇabhūtahitānukampī viharati.


pli: Adinnādānaṁ pahāya adinnādānā paṭivirato hoti …


pli: kāmesumicchācāraṁ pahāya kāmesumicchācārā paṭivirato hoti …


pli: musāvādaṁ pahāya musāvādā paṭivirato hoti …


pli: pisuṇaṁ vācaṁ pahāya pisuṇāya vācāya paṭivirato hoti …


pli: pharusaṁ vācaṁ pahāya pharusāya vācāya paṭivirato hoti …


pli: samphappalāpaṁ pahāya samphappalāpā paṭivirato hoti …


pli: anabhijjhālu hoti …


pli: abyāpannacitto hoti …


pli: sammādiṭṭhiko hoti aviparītadassano:


pli: ‘atthi dinnaṁ …pe… ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Imehi kho, bhikkhave, dasahi dhammehi samannāgato yathābhataṁ nikkhitto evaṁ sagge”ti.


pli: Dutiyaṁ.


title_pli: Aṅguttara Nikāya 10.213 21. Karajakāyavagga

pli: Aṅguttara Nikāya 10.213


pli: 21. Karajakāyavagga


pli: Mātugāmasutta


pli: “Dasahi, bhikkhave, dhammehi samannāgato mātugāmo yathābhataṁ nikkhitto evaṁ niraye.


pli: Katamehi dasahi?


pli: Pāṇātipātī hoti …pe…


pli: adinnādāyī hoti …


pli: kāmesumicchācārī hoti …


pli: musāvādī hoti …


pli: pisuṇavāco hoti …


pli: pharusavāco hoti …


pli: samphappalāpī hoti …


pli: abhijjhālu hoti …


pli: byāpannacitto hoti …


pli: micchādiṭṭhiko hoti ….


pli: Imehi kho, bhikkhave, dasahi dhammehi samannāgato mātugāmo yathābhataṁ nikkhitto evaṁ niraye.


pli: Dasahi, bhikkhave, dhammehi samannāgato mātugāmo yathābhataṁ nikkhitto evaṁ sagge.


pli: Pāṇātipātā paṭivirato hoti …pe…


pli: adinnādānā paṭivirato hoti …


pli: kāmesumicchācārā paṭivirato hoti …


pli: musāvādā paṭivirato hoti …


pli: pisuṇāya vācāya paṭivirato hoti …


pli: pharusāya vācāya paṭivirato hoti …


pli: samphappalāpā paṭivirato hoti …


pli: anabhijjhālu hoti …


pli: abyāpannacitto hoti …


pli: sammādiṭṭhiko hoti ….


pli: Imehi kho, bhikkhave, dasahi dhammehi samannāgato mātugāmo yathābhataṁ nikkhitto evaṁ sagge”ti.


pli: Tatiyaṁ.


title_pli: Aṅguttara Nikāya 10.214 21. Karajakāyavagga

pli: Aṅguttara Nikāya 10.214


pli: 21. Karajakāyavagga


pli: Upāsikāsutta


pli: “Dasahi, bhikkhave, dhammehi samannāgatā upāsikā yathābhataṁ nikkhittā evaṁ niraye.


pli: Katamehi dasahi?


pli: Pāṇātipātinī hoti …pe…


pli: micchādiṭṭhikā hoti ….


pli: Imehi kho, bhikkhave, dasahi dhammehi samannāgatā upāsikā yathābhataṁ nikkhittā evaṁ niraye.


pli: Dasahi, bhikkhave, dhammehi samannāgatā upāsikā yathābhataṁ nikkhittā evaṁ sagge.


pli: Pāṇātipātā paṭiviratā hoti …pe…


pli: sammādiṭṭhikā hoti ….


pli: Imehi kho, bhikkhave, dasahi dhammehi samannāgatā upāsikā yathābhataṁ nikkhittā evaṁ sagge”.


pli: Catutthaṁ.


title_pli: Aṅguttara Nikāya 10.215 21. Karajakāyavagga

pli: Aṅguttara Nikāya 10.215


pli: Visāradasutta


pli: “Dasahi, bhikkhave, dhammehi samannāgatā upāsikā avisāradā agāraṁ ajjhāvasati.


pli: Pāṇātipātinī hoti …


pli: adinnādāyinī hoti …


pli: kāmesumicchācārinī hoti …


pli: musāvādinī hoti …


pli: pisuṇavācā hoti …


pli: pharusavācā hoti …


pli: samphappalāpinī hoti …


pli: abhijjhālunī hoti …


pli: byāpannacittā hoti …


pli: micchādiṭṭhikā hoti ….


pli: Imehi kho, bhikkhave, dasahi dhammehi samannāgatā upāsikā avisāradā agāraṁ ajjhāvasati.


pli: Dasahi, bhikkhave, dhammehi samannāgatā upāsikā visāradā agāraṁ ajjhāvasati.


pli: Katamehi dasahi?


pli: Pāṇātipātā paṭiviratā hoti …


pli: adinnādānā paṭiviratā hoti …


pli: kāmesumicchācārā paṭiviratā hoti …


pli: musāvādā paṭiviratā hoti …


pli: pisuṇāya vācāya paṭiviratā hoti …


pli: pharusāya vācāya paṭiviratā hoti …


pli: samphappalāpā paṭiviratā hoti …


pli: anabhijjhālunī hoti …


pli: abyāpannacittā hoti …


pli: sammādiṭṭhikā hoti ….


pli: Imehi kho, bhikkhave, dasahi dhammehi samannāgatā upāsikā visāradā agāraṁ ajjhāvasatī”ti.


pli: Pañcamaṁ.


title_pli: Aṅguttara Nikāya 10.216 21. Karajakāyavagga

pli: Aṅguttara Nikāya 10.216


pli: 21. Karajakāyavagga


pli: Saṁsappanīyasutta


pli: “Saṁsappanīyapariyāyaṁ vo, bhikkhave, dhammapariyāyaṁ desessāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katamo ca, bhikkhave, saṁsappanīyapariyāyo dhammapariyāyo?


pli: Kammassakā, bhikkhave, sattā kammadāyādā kammayonī kammabandhū kammapaṭisaraṇā, yaṁ kammaṁ karonti—


pli: kalyāṇaṁ vā pāpakaṁ vā—tassa dāyādā bhavanti.


pli: Idha, bhikkhave, ekacco pāṇātipātī hoti luddo lohitapāṇi hatapahate niviṭṭho, adayāpanno sabbapāṇabhūtesu.


pli: So saṁsappati kāyena, saṁsappati vācāya, saṁsappati manasā.


pli: Tassa jimhaṁ kāyakammaṁ hoti, jimhaṁ vacīkammaṁ, jimhaṁ manokammaṁ, jimhā gati, jimhupapatti.


pli: Jimhagatikassa kho panāhaṁ, bhikkhave, jimhupapattikassa dvinnaṁ gatīnaṁ aññataraṁ gatiṁ vadāmi—


pli: ye vā ekantadukkhā nirayā yā vā saṁsappajātikā tiracchānayoni.


pli: Katamā ca sā, bhikkhave, saṁsappajātikā tiracchānayoni?


pli: Ahi vicchikā satapadī nakulā biḷārā mūsikā ulūkā, ye vā panaññepi keci tiracchānayonikā sattā manusse disvā saṁsappanti.


pli: Iti kho, bhikkhave, bhūtā bhūtassa upapatti hoti.


pli: Yaṁ karoti tena upapajjati.


pli: Upapannamenaṁ phassā phusanti.


pli: Evamahaṁ, bhikkhave, ‘kammadāyādā sattā’ti vadāmi.


pli: Idha pana, bhikkhave, ekacco adinnādāyī hoti …pe…


pli: kāmesumicchācārī hoti …


pli: musāvādī hoti …


pli: pisuṇavāco hoti …


pli: pharusavāco hoti …


pli: samphappalāpī hoti …


pli: abhijjhālu hoti …


pli: byāpannacitto hoti …


pli: micchādiṭṭhiko hoti viparītadassano:


pli: ‘natthi dinnaṁ …pe…


pli: sayaṁ abhiññā sacchikatvā pavedentī’ti.


pli: So saṁsappati kāyena, saṁsappati vācāya, saṁsappati manasā.


pli: Tassa jimhaṁ kāyakammaṁ hoti, jimhaṁ vacīkammaṁ, jimhaṁ manokammaṁ, jimhā gati, jimhupapatti.


pli: Jimhagatikassa kho panāhaṁ, bhikkhave, jimhupapattikassa dvinnaṁ gatīnaṁ aññataraṁ gatiṁ vadāmi—


pli: ye vā ekantadukkhā nirayā yā vā saṁsappajātikā tiracchānayoni.


pli: Katamā ca sā, bhikkhave, saṁsappajātikā tiracchānayoni?


pli: Ahi vicchikā satapadī nakulā biḷārā mūsikā ulūkā, ye vā panaññepi keci tiracchānayonikā sattā manusse disvā saṁsappanti.


pli: Iti kho, bhikkhave, bhūtā bhūtassa upapatti hoti,


pli: yaṁ karoti tena upapajjati.


pli: Upapannamenaṁ phassā phusanti.


pli: Evamahaṁ, bhikkhave, ‘kammadāyādā sattā’ti vadāmi.


pli: Kammassakā, bhikkhave, sattā kammadāyādā kammayonī kammabandhū kammapaṭisaraṇā, yaṁ kammaṁ karonti—


pli: kalyāṇaṁ vā pāpakaṁ vā—tassa dāyādā bhavanti.


pli: Idha, bhikkhave, ekacco pāṇātipātaṁ pahāya pāṇātipātā paṭivirato hoti nihitadaṇḍo nihitasattho, lajjī dayāpanno sabbapāṇabhūtahitānukampī viharati.


pli: So na saṁsappati kāyena, na saṁsappati vācāya, na saṁsappati manasā.


pli: Tassa uju kāyakammaṁ hoti, uju vacīkammaṁ, uju manokammaṁ, uju gati, ujupapatti.


pli: Ujugatikassa kho panāhaṁ, bhikkhave, ujupapattikassa dvinnaṁ gatīnaṁ aññataraṁ gatiṁ vadāmi—


pli: ye vā ekantasukhā saggā yāni vā pana tāni uccākulāni khattiyamahāsālakulāni vā brāhmaṇamahāsālakulāni vā gahapatimahāsālakulāni vā aḍḍhāni mahaddhanāni mahābhogāni pahūtajātarūparajatāni pahūtavittūpakaraṇāni pahūtadhanadhaññāni.


pli: Iti kho, bhikkhave, bhūtā bhūtassa upapatti hoti.


pli: Yaṁ karoti tena upapajjati.


pli: Idha pana, bhikkhave, ekacco adinnādānaṁ pahāya adinnādānā paṭivirato hoti …pe…


pli: kāmesumicchācārā paṭivirato hoti …


pli: musāvādaṁ pahāya musāvādā paṭivirato hoti …


pli: pisuṇaṁ vācaṁ pahāya pisuṇāya vācāya paṭivirato hoti …


pli: pharusaṁ vācaṁ pahāya pharusāya vācāya paṭivirato hoti …


pli: samphappalāpaṁ pahāya samphappalāpā paṭivirato hoti …


pli: anabhijjhālu hoti …


pli: abyāpannacitto hoti …


pli: sammādiṭṭhiko hoti aviparītadassano:


pli: ‘atthi dinnaṁ …pe…


pli: ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: So na saṁsappati kāyena, na saṁsappati vācāya, na saṁsappati manasā.


pli: Tassa uju kāyakammaṁ hoti, uju vacīkammaṁ, uju manokammaṁ, uju gati, ujupapatti.


pli: Ujugatikassa kho pana ahaṁ, bhikkhave, ujupapattikassa dvinnaṁ gatīnaṁ aññataraṁ gatiṁ vadāmi—


pli: ye vā ekantasukhā saggā yāni vā pana tāni uccākulāni khattiyamahāsālakulāni vā brāhmaṇamahāsālakulāni vā gahapatimahāsālakulāni vā aḍḍhāni mahaddhanāni mahābhogāni pahūtajātarūparajatāni pahūtavittūpakaraṇāni pahūtadhanadhaññāni.


pli: Iti kho, bhikkhave, bhūtā bhūtassa upapatti hoti.


pli: Yaṁ karoti tena upapajjati.


pli: Upapannamenaṁ phassā phusanti.


pli: Evamahaṁ, bhikkhave, ‘kammadāyādā sattā’ti vadāmi.


pli: Kammassakā, bhikkhave, sattā kammadāyādā kammayonī kammabandhū kammapaṭisaraṇā, yaṁ kammaṁ karonti—


pli: kalyāṇaṁ vā pāpakaṁ vā—tassa dāyādā bhavanti.


pli: Ayaṁ kho so, bhikkhave, saṁsappanīyapariyāyo dhammapariyāyo”ti.


pli: Chaṭṭhaṁ.


title_pli: Aṅguttara Nikāya 10.217 21. Karajakāyavagga

pli: Aṅguttara Nikāya 10.217


pli: 21. Karajakāyavagga


pli: Paṭhamasañcetanikasutta


pli: “Nāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā byantībhāvaṁ vadāmi.


pli: Tañca kho diṭṭheva dhamme upapajje vā apare vā pariyāye.


pli: Na tvevāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā dukkhassantakiriyaṁ vadāmi.


pli: Tatra, bhikkhave, tividhā kāyakammantasandosabyāpatti akusalasañcetanikā dukkhudrayā dukkhavipākā hoti;


pli: catubbidhā vacīkammantasandosabyāpatti akusalasañcetanikā dukkhudrayā dukkhavipākā hoti;


pli: tividhā manokammantasandosabyāpatti akusalasañcetanikā dukkhudrayā dukkhavipākā hoti.


pli: Kathañca, bhikkhave, tividhā kāyakammantasandosabyāpatti akusalasañcetanikā dukkhudrayā dukkhavipākā hoti?


pli: Idha, bhikkhave, ekacco pāṇātipātī hoti, luddo lohitapāṇi hatapahate niviṭṭho adayāpanno sabbapāṇabhūtesu.


pli: Adinnādāyī hoti, yaṁ taṁ parassa paravittūpakaraṇaṁ gāmagataṁ vā araññagataṁ vā, taṁ adinnaṁ theyyasaṅkhātaṁ ādātā hoti.


pli: Kāmesumicchācārī hoti, yā tā māturakkhitā …pe… antamaso mālāguḷaparikkhittāpi, tathārūpāsu cārittaṁ āpajjitā hoti.


pli: Evaṁ kho, bhikkhave, tividhā kāyakammantasandosabyāpatti akusalasañcetanikā dukkhudrayā dukkhavipākā hoti.


pli: Kathañca, bhikkhave, catubbidhā vacīkammantasandosabyāpatti akusalasañcetanikā dukkhudrayā dukkhavipākā hoti?


pli: Idha, bhikkhave, ekacco musāvādī hoti. Sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho


pli: ‘ehambho purisa, yaṁ jānāsi taṁ vadehī’ti, so ajānaṁ vā āha: ‘jānāmī’ti, jānaṁ vā āha: ‘na jānāmī’ti, apassaṁ vā āha: ‘passāmī’ti, passaṁ vā āha: ‘na passāmī’ti, iti attahetu vā parahetu vā āmisakiñcikkhahetu vā sampajānamusā bhāsitā hoti.


pli: Pisuṇavāco hoti, ito sutvā amutra akkhātā imesaṁ bhedāya, amutra vā sutvā imesaṁ akkhātā amūsaṁ bhedāya. Iti samaggānaṁ vā bhettā bhinnānaṁ vā anuppadātā vaggārāmo vaggarato vagganandī, vaggakaraṇiṁ vācaṁ bhāsitā hoti.


pli: Pharusavāco hoti, yā sā vācā aṇḍakā kakkasā parakaṭukā parābhisajjanī kodhasāmantā. Asamādhisaṁvattanikā, tathārūpiṁ vācaṁ bhāsitā hoti.


pli: Samphappalāpī hoti, akālavādī abhūtavādī anatthavādī adhammavādī avinayavādī, anidhānavatiṁ vācaṁ bhāsitā hoti akālena anapadesaṁ apariyantavatiṁ anatthasaṁhitaṁ.


pli: Evaṁ kho, bhikkhave, catubbidhā vacīkammantasandosabyāpatti akusalasañcetanikā dukkhudrayā dukkhavipākā hoti.


pli: Kathañca, bhikkhave, tividhā manokammantasandosabyāpatti akusalasañcetanikā dukkhudrayā dukkhavipākā hoti?


pli: Idha, bhikkhave, ekacco abhijjhālu hoti. Yaṁ taṁ parassa paravittūpakaraṇaṁ, taṁ abhijjhātā hoti: ‘aho vata, yaṁ parassa taṁ mama assā’ti.


pli: Byāpannacitto hoti, paduṭṭhamanasaṅkappo: ‘ime sattā haññantu vā bajjhantu vā ucchijjantu vā vinassantu vā mā vā ahesun’ti.


pli: Micchādiṭṭhiko hoti, viparītadassano:


pli: ‘natthi dinnaṁ …pe… ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Evaṁ kho, bhikkhave, tividhā manokammantasandosabyāpatti akusalasañcetanikā dukkhudrayā dukkhavipākā hoti.


pli: Tividhakāyakammantasandosabyāpattiakusalasañcetanikāhetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti; catubbidhavacīkammantasandosabyāpattiakusalasañcetanikāhetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti; tividhamanokammantasandosabyāpatti akusalasañcetanikāhetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti.


pli: Seyyathāpi, bhikkhave, apaṇṇako maṇi uddhaṅkhitto yena yeneva patiṭṭhāti suppatiṭṭhitaṁyeva patiṭṭhāti;


pli: evamevaṁ kho, bhikkhave, tividhakāyakammantasandosabyāpattiakusalasañcetanikāhetu vā sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti; catubbidhavacīkammantasandosabyāpattiakusalasañcetanikāhetu vā sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti; tividhamanokammantasandosabyāpattiakusalasañcetanikāhetu vā sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjantīti.


pli: Nāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā byantībhāvaṁ vadāmi,


pli: tañca kho diṭṭheva dhamme upapajje vā apare vā pariyāye.


pli: Na tvevāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā dukkhassantakiriyaṁ vadāmi.


pli: Tatra, bhikkhave, tividhā kāyakammantasampatti kusalasañcetanikā sukhudrayā sukhavipākā hoti;


pli: catubbidhā vacīkammantasampatti kusalasañcetanikā sukhudrayā sukhavipākā hoti;


pli: tividhā manokammantasampatti kusalasañcetanikā sukhudrayā sukhavipākā hoti.


pli: Kathañca, bhikkhave, tividhā kāyakammantasampatti kusalasañcetanikā sukhudrayā sukhavipākā hoti?


pli: Idha, bhikkhave, ekacco pāṇātipātā paṭivirato hoti nihitadaṇḍo nihitasattho lajjī dayāpanno, sabbapāṇabhūtahitānukampī viharati …pe….


pli: Adinnādānā paṭivirato hoti, yaṁ taṁ parassa paravittūpakaraṇaṁ gāmagataṁ vā araññagataṁ vā, na taṁ adinnaṁ theyyasaṅkhātaṁ ādātā hoti.


pli: Kāmesumicchācāraṁ pahāya, kāmesumicchācārā paṭivirato hoti. Yā tā māturakkhitā …pe… antamaso mālāguḷaparikkhittāpi, tathārūpāsu na cārittaṁ āpajjitā hoti.


pli: Evaṁ kho, bhikkhave, tividhā kāyakammantasampatti kusalasañcetanikā sukhudrayā sukhavipākā hoti.


pli: Kathañca, bhikkhave, catubbidhā vacīkammantasampatti kusalasañcetanikā sukhudrayā sukhavipākā hoti?


pli: Idha, bhikkhave, ekacco musāvādaṁ pahāya musāvādā paṭivirato hoti. Sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho ‘ehambho purisa, yaṁ jānāsi taṁ vadehī’ti, so ajānaṁ vā āha: ‘na jānāmī’ti, jānaṁ vā āha: ‘jānāmī’ti, apassaṁ vā āha: ‘na passāmī’ti, passaṁ vā āha: ‘passāmī’ti, iti attahetu vā parahetu vā āmisakiñcikkhahetu vā na sampajānamusā bhāsitā hoti.


pli: Pisuṇaṁ vācaṁ pahāya, pisuṇāya vācāya paṭivirato hoti—na ito sutvā amutra akkhātā imesaṁ bhedāya, amutra vā sutvā na imesaṁ akkhātā amūsaṁ bhedāya. Iti bhinnānaṁ vā sandhātā sahitānaṁ vā anuppadātā samaggārāmo samaggarato samagganandiṁ, samaggakaraṇiṁ vācaṁ bhāsitā hoti.


pli: Pharusaṁ vācaṁ pahāya, pharusāya vācāya paṭivirato hoti. Yā sā vācā nelā kaṇṇasukhā pemanīyā hadayaṅgamā porī bahujanakantā bahujanamanāpā, tathārūpiṁ vācaṁ bhāsitā hoti.


pli: Samphappalāpaṁ pahāya, samphappalāpā paṭivirato hoti kālavādī bhūtavādī atthavādī dhammavādī vinayavādī, nidhānavatiṁ vācaṁ bhāsitā hoti kālena sāpadesaṁ pariyantavatiṁ atthasaṁhitaṁ.


pli: Evaṁ kho, bhikkhave, catubbidhā vacīkammantasampatti kusalasañcetanikā sukhudrayā sukhavipākā hoti.


pli: Kathañca, bhikkhave, tividhā manokammantasampatti kusalasañcetanikā sukhudrayā sukhavipākā hoti?


pli: Idha, bhikkhave, ekacco anabhijjhālu hoti. Yaṁ taṁ parassa paravittūpakaraṇaṁ taṁ anabhijjhātā hoti: ‘aho vata, yaṁ parassa taṁ mamassā’ti.


pli: Abyāpannacitto hoti appaduṭṭhamanasaṅkappo: ‘ime sattā averā hontu abyāpajjā anīghā, sukhī attānaṁ pariharantū’ti.


pli: Sammādiṭṭhiko hoti aviparītadassano:


pli: ‘atthi dinnaṁ, atthi yiṭṭhaṁ …pe… ye imañca lokaṁ parañca lokaṁ sayaṁ abhiññā sacchikatvā pavedentī’ti.


pli: Evaṁ kho, bhikkhave, tividhā manokammantasampatti kusalasañcetanikā sukhudrayā sukhavipākā hoti.


pli: Tividhakāyakammantasampattikusalasañcetanikāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti; catubbidhavacīkammantasampattikusalasañcetanikāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti; tividhamanokammantasampattikusalasañcetanikāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Seyyathāpi, bhikkhave, apaṇṇako maṇi uddhaṅkhitto yena yeneva patiṭṭhāti suppatiṭṭhitaṁyeva patiṭṭhāti;


pli: evamevaṁ kho, bhikkhave, tividhakāyakammantasampattikusalasañcetanikāhetu vā sattā kāyassa bhedā paraṁ maraṇā sugatiṁ saggaṁ lokaṁ upapajjanti; catubbidhavacīkammantasampattikusalasañcetanikāhetu vā sattā kāyassa bhedā paraṁ maraṇā sugatiṁ saggaṁ lokaṁ upapajjanti; tividhamanokammantasampattikusalasañcetanikāhetu vā sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Nāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā byantībhāvaṁ vadāmi.


pli: Tañca kho diṭṭheva dhamme upapajje vā apare vā pariyāye.


pli: Na tvevāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā dukkhassantakiriyaṁ vadāmī”ti.


pli: Sattamaṁ.


title_pli: Aṅguttara Nikāya 10.218 21. Karajakāyavagga

pli: Aṅguttara Nikāya 10.218


pli: 21. Karajakāyavagga


pli: Dutiyasañcetanikasutta


pli: “Nāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā byantībhāvaṁ vadāmi,


pli: tañca kho diṭṭheva dhamme upapajje vā apare vā pariyāye.


pli: Na tvevāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā dukkhassantakiriyaṁ vadāmi.


pli: Tatra, bhikkhave, tividhā kāyakammantasandosabyāpatti akusalasañcetanikā dukkhudrayā dukkhavipākā hoti;


pli: catubbidhā vacīkammantasandosabyāpatti akusalasañcetanikā dukkhudrayā dukkhavipākā hoti;


pli: tividhā manokammantasandosabyāpatti akusalasañcetanikā dukkhudrayā dukkhavipākā hoti.


pli: Kathañca, bhikkhave, tividhā kāyakammantasandosabyāpatti akusalasañcetanikā dukkhudrayā dukkhavipākā hoti …pe…


pli: evaṁ kho, bhikkhave, tividhā kāyakammantasandosabyāpatti akusalasañcetanikā dukkhudrayā dukkhavipākā hoti.


pli: Kathañca, bhikkhave, catubbidhā vacīkammantasandosabyāpatti akusalasañcetanikā dukkhudrayā dukkhavipākā hoti …pe…


pli: evaṁ kho, bhikkhave, catubbidhā vacīkammantasandosabyāpatti akusalasañcetanikā dukkhudrayā dukkhavipākā hoti.


pli: Kathañca, bhikkhave, tividhā manokammantasandosabyāpatti akusalasañcetanikā dukkhudrayā dukkhavipākā hoti …pe…


pli: evaṁ kho, bhikkhave, tividhā manokammantasandosabyāpatti akusalasañcetanikā dukkhudrayā dukkhavipākā hoti.


pli: Tividhakāyakammantasandosabyāpattiakusalasañcetanikāhetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti, catubbidhavacīkammanta …pe… tividhamanokammantasandosabyāpattiakusalasañcetanikāhetu vā, bhikkhave, sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti.


pli: Nāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā byantībhāvaṁ vadāmi,


pli: Tatra kho, bhikkhave, tividhā kāyakammantasampatti kusalasañcetanikā sukhudrayā sukhavipākā hoti;


pli: catubbidhā vacīkammantasampatti kusalasañcetanikā sukhudrayā sukhavipākā hoti;


pli: tividhā manokammantasampatti kusalasañcetanikā sukhudrayā sukhavipākā hoti.


pli: Kathañca, bhikkhave, tividhā kāyakammantasampatti kusalasañcetanikā sukhudrayā sukhavipākā hoti …pe…


pli: evaṁ kho, bhikkhave, tividhā kāyakammantasampatti kusalasañcetanikā sukhudrayā sukhavipākā hoti.


pli: Kathañca, bhikkhave, catubbidhā vacīkammantasampatti kusalasañcetanikā sukhudrayā sukhavipākā hoti …pe…


pli: evaṁ kho, bhikkhave, catubbidhā vacīkammantasampatti kusalasañcetanikā sukhudrayā sukhavipākā hoti.


pli: Kathañca, bhikkhave, tividhā manokammantasampatti kusalasañcetanikā sukhudrayā sukhavipākā hoti …pe…


pli: evaṁ kho, bhikkhave, tividhā manokammantasampatti kusalasañcetanikā sukhudrayā sukhavipākā hoti.


pli: Tividhakāyakammantasampattikusalasañcetanikāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti; catubbidhavacīkammantasampatti …pe… tividhamanokammantasampattikusalasañcetanikāhetu vā, bhikkhave, sattā kāyassa bhedā paraṁ maraṇā sugatiṁ saggaṁ lokaṁ upapajjanti …pe…


pli: Aṭṭhamaṁ.


title_pli: Aṅguttara Nikāya 10.219 21. Karajakāyavagga

pli: Aṅguttara Nikāya 10.219


pli: 21. Karajakāyavagga


pli: Karajakāyasutta


pli: “Nāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā byantībhāvaṁ vadāmi,


pli: tañca kho diṭṭheva dhamme upapajje vā apare vā pariyāye.


pli: Na tvevāhaṁ, bhikkhave, sañcetanikānaṁ kammānaṁ katānaṁ upacitānaṁ appaṭisaṁveditvā dukkhassantakiriyaṁ vadāmi.


pli: Sa kho so, bhikkhave, ariyasāvako evaṁ vigatābhijjho vigatabyāpādo asammūḷho sampajāno paṭissato mettāsahagatena cetasā ekaṁ disaṁ pharitvā viharati tathā dutiyaṁ tathā tatiyaṁ tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: So evaṁ pajānāti:


pli: ‘pubbe kho me idaṁ cittaṁ parittaṁ ahosi abhāvitaṁ, etarahi pana me idaṁ cittaṁ appamāṇaṁ subhāvitaṁ. Yaṁ kho pana kiñci pamāṇakataṁ kammaṁ, na taṁ tatrāvasissati na taṁ tatrāvatiṭṭhatī’ti.


pli: Taṁ kiṁ maññatha, bhikkhave,


pli: daharatagge ce so ayaṁ kumāro mettaṁ cetovimuttiṁ bhāveyya, api nu kho pāpakammaṁ kareyyā”ti?


pli: “No hetaṁ, bhante”.


pli: “Akarontaṁ kho pana pāpakammaṁ api nu kho dukkhaṁ phuseyyā”ti?


pli: “No hetaṁ, bhante.


pli: Akarontañhi, bhante, pāpakammaṁ kuto dukkhaṁ phusissatī”ti.


pli: “Bhāvetabbā kho panāyaṁ, bhikkhave, mettācetovimutti itthiyā vā purisena vā.


pli: Itthiyā vā, bhikkhave, purisassa vā nāyaṁ kāyo ādāya gamanīyo.


pli: Cittantaro ayaṁ, bhikkhave, macco.


pli: ‘yaṁ kho me idaṁ kiñci pubbe iminā karajakāyena pāpakammaṁ kataṁ, sabbaṁ taṁ idha vedanīyaṁ;


pli: na taṁ anugaṁ bhavissatī’ti.


pli: Evaṁ bhāvitā kho, bhikkhave, mettā cetovimutti anāgāmitāya saṁvattati, idha paññassa bhikkhuno uttari vimuttiṁ appaṭivijjhato.


pli: Karuṇāsahagatena cetasā …


pli: muditāsahagatena cetasā …


pli: upekkhāsahagatena cetasā ekaṁ disaṁ pharitvā viharati tathā dutiyaṁ tathā tatiyaṁ tathā catutthaṁ.


pli: Iti uddhamadho tiriyaṁ sabbadhi sabbattatāya sabbāvantaṁ lokaṁ upekkhāsahagatena cetasā vipulena mahaggatena appamāṇena averena abyāpajjena pharitvā viharati.


pli: So evaṁ pajānāti:


pli: ‘pubbe kho me idaṁ cittaṁ parittaṁ ahosi abhāvitaṁ, etarahi pana me idaṁ cittaṁ appamāṇaṁ subhāvitaṁ. Yaṁ kho pana kiñci pamāṇakataṁ kammaṁ, na taṁ tatrāvasissati na taṁ tatrāvatiṭṭhatī’ti.


pli: Taṁ kiṁ maññatha, bhikkhave,


pli: daharatagge ce so ayaṁ kumāro upekkhaṁ cetovimuttiṁ bhāveyya, api nu kho pāpakammaṁ kareyyā”ti?


pli: “No hetaṁ, bhante”.


pli: “Akarontaṁ kho pana pāpakammaṁ api nu kho dukkhaṁ phuseyyā”ti?


pli: “No hetaṁ, bhante.


pli: Akarontañhi, bhante, pāpakammaṁ kuto dukkhaṁ phusissatī”ti.


pli: “Bhāvetabbā kho panāyaṁ, bhikkhave, upekkhā cetovimutti itthiyā vā purisena vā.


pli: Itthiyā vā, bhikkhave, purisassa vā nāyaṁ kāyo ādāya gamanīyo.


pli: Cittantaro ayaṁ, bhikkhave, macco.


pli: ‘yaṁ kho me idaṁ kiñci pubbe iminā karajakāyena pāpakammaṁ kataṁ, sabbaṁ taṁ idha vedanīyaṁ;


pli: na taṁ anugaṁ bhavissatī’ti.


pli: Evaṁ bhāvitā kho, bhikkhave, upekkhā cetovimutti anāgāmitāya saṁvattati, idha paññassa bhikkhuno uttari vimuttiṁ appaṭivijjhato”ti.


pli: Navamaṁ.


title_pli: Aṅguttara Nikāya 10.22 3. Mahāvagga

pli: Aṅguttara Nikāya 10.22


pli: 3. Mahāvagga


pli: Adhivuttipadasutta


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ ānandaṁ bhagavā etadavoca:


pli: “Ye te, ānanda, dhammā tesaṁ tesaṁ adhivuttipadānaṁ abhiññā sacchikiriyāya saṁvattanti, visārado ahaṁ, ānanda, tattha paṭijānāmi.


pli: ‘Tesaṁ tesaṁ tathā tathā dhammaṁ desetuṁ yathā yathā paṭipanno santaṁ vā atthīti ñassati, asantaṁ vā natthīti ñassati, hīnaṁ vā hīnanti ñassati, paṇītaṁ vā paṇītanti ñassati, sauttaraṁ vā sauttaranti ñassati, anuttaraṁ vā anuttaranti ñassati;


pli: yathā yathā vā pana taṁ ñāteyyaṁ vā daṭṭheyyaṁ vā sacchikareyyaṁ vā tathā tathā ñassati vā dakkhati vā sacchikarissati vā’ti ṭhānametaṁ vijjati.


pli: Etadānuttariyaṁ, ānanda, ñāṇānaṁ yadidaṁ tattha tattha yathābhūtañāṇaṁ.


pli: Etasmā cāhaṁ, ānanda, ñāṇā aññaṁ ñāṇaṁ uttaritaraṁ vā paṇītataraṁ vā natthīti vadāmi.


pli: Dasayimāni, ānanda, tathāgatassa tathāgatabalāni, yehi balehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Katamāni dasa?


pli: Idhānanda, tathāgato ṭhānañca ṭhānato aṭṭhānañca aṭṭhānato yathābhūtaṁ pajānāti.


pli: Yampānanda, tathāgato ṭhānañca ṭhānato aṭṭhānañca aṭṭhānato yathābhūtaṁ pajānāti, idampānanda, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Puna caparaṁ, ānanda, tathāgato atītānāgatapaccuppannānaṁ kammasamādānānaṁ ṭhānaso hetuso vipākaṁ yathābhūtaṁ pajānāti.


pli: Yampānanda …pe… idampānanda …pe….


pli: Puna caparaṁ, ānanda, tathāgato sabbatthagāminiṁ paṭipadaṁ yathābhūtaṁ pajānāti.


pli: Puna caparaṁ, ānanda, tathāgato anekadhātuṁ nānādhātuṁ lokaṁ yathābhūtaṁ pajānāti.


pli: Puna caparaṁ, ānanda, tathāgato sattānaṁ nānādhimuttikataṁ yathābhūtaṁ pajānāti.


pli: Puna caparaṁ, ānanda, tathāgato parasattānaṁ parapuggalānaṁ indriyaparopariyattaṁ yathābhūtaṁ pajānāti.


pli: Puna caparaṁ, ānanda, tathāgato jhānavimokkhasamādhisamāpattīnaṁ saṅkilesaṁ vodānaṁ vuṭṭhānaṁ yathābhūtaṁ pajānāti.


pli: Puna caparaṁ, ānanda, tathāgato anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarati.


pli: Puna caparaṁ, ānanda, tathāgato dibbena cakkhunā visuddhena atikkantamānusakena …pe… yathākammūpage satte pajānāti.


pli: Puna caparaṁ, ānanda, tathāgato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Yampānanda, tathāgato āsavānaṁ khayā anāsavaṁ cetovimuttiṁ …pe… sacchikatvā upasampajja viharati. Idampānanda, tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Imāni kho, ānanda, dasa tathāgatassa tathāgatabalāni, yehi balehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavattetī”ti.


pli: Dutiyaṁ.


title_pli: Aṅguttara Nikāya 10.220 21. Karajakāyavagga

pli: Aṅguttara Nikāya 10.220


pli: 21. Karajakāyavagga


pli: Adhammacariyāsutta


pli: Atha kho aññataro brāhmaṇo yena bhagavā tenupasaṅkami; upasaṅkamitvā bhagavatā saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho so brāhmaṇo bhagavantaṁ etadavoca:


pli: “ko nu kho, bho gotama, hetu ko paccayo yena m’idhekacce sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjantī”ti?


pli: “Adhammacariyāvisamacariyāhetu kho, brāhmaṇa, evam’idhekacce sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjantī”ti.


pli: “Ko pana, bho gotama, hetu ko paccayo yena m’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti?


pli: “Dhammacariyāsamacariyāhetu kho, brāhmaṇa, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: “Na kho ahaṁ imassa bhoto gotamassa saṅkhittena bhāsitassa vitthārena atthaṁ ājānāmi.


pli: Sādhu me bhavaṁ gotamo tathā dhammaṁ desetu yathāhaṁ imassa bhoto gotamassa saṅkhittena bhāsitassa vitthārena atthaṁ ājāneyyan”ti.


pli: “Tena hi, brāhmaṇa, suṇāhi, sādhukaṁ manasi karohi; bhāsissāmī”ti.


pli: “Evaṁ, bho”ti kho so brāhmaṇo bhagavato paccassosi.


pli: Bhagavā etadavoca:


pli: “Tividhā kho, brāhmaṇa, kāyena adhammacariyāvisamacariyā hoti;


pli: catubbidhā vācāya adhammacariyāvisamacariyā hoti;


pli: tividhā manasā adhammacariyāvisamacariyā hoti.


pli: Kathañca, brāhmaṇa, tividhā kāyena adhammacariyāvisamacariyā hoti …pe…


pli: evaṁ kho, brāhmaṇa, tividhā kāyena adhammacariyā visamacariyā hoti.


pli: Kathañca, brāhmaṇa, catubbidhā vācāya adhammacariyāvisamacariyā hoti …pe…


pli: evaṁ kho, brāhmaṇa, catubbidhā vācāya adhammacariyāvisamacariyā hoti.


pli: Kathañca, brāhmaṇa, tividhā manasā adhammacariyāvisamacariyā hoti …pe…


pli: evaṁ kho, brāhmaṇa, tividhā manasā adhammacariyāvisamacariyā hoti.


pli: Evaṁ adhammacariyāvisamacariyāhetu kho, brāhmaṇa, evam’idhekacce sattā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti.


pli: Tividhā, brāhmaṇa, kāyena dhammacariyāsamacariyā hoti;


pli: catubbidhā vācāya dhammacariyāsamacariyā hoti;


pli: tividhā manasā dhammacariyāsamacariyā hoti.


pli: Kathañca, brāhmaṇa, tividhā kāyena dhammacariyāsamacariyā hoti …pe…


pli: evaṁ kho, brāhmaṇa, tividhā kāyena dhammacariyāsamacariyā hoti.


pli: Kathañca, brāhmaṇa, catubbidhā vācāya dhammacariyāsamacariyā hoti …pe…


pli: evaṁ kho, brāhmaṇa, catubbidhā vācāya dhammacariyāsamacariyā hoti.


pli: Kathañca, brāhmaṇa, tividhā manasā dhammacariyāsamacariyā hoti …pe…


pli: evaṁ kho, brāhmaṇa, tividhā manasā dhammacariyāsamacariyā hoti.


pli: Evaṁ dhammacariyāsamacariyāhetu kho, brāhmaṇa, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: “Abhikkantaṁ, bho gotama, abhikkantaṁ, bho gotama …pe…


pli: upāsakaṁ maṁ bhavaṁ gotamo dhāretu ajjatagge pāṇupetaṁ saraṇaṁ gatan”ti.


pli: Dasamaṁ.


pli: Karajakāyavaggo paṭhamo.


title_pli: Aṅguttara Nikāya 10 22. Sāmaññavagga

pli: Aṅguttara Nikāya 10


pli: 22. Sāmaññavagga


pli: “Dasahi, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi dasahi?


pli: Pāṇātipātī hoti, adinnādāyī hoti, kāmesumicchācārī hoti, musāvādī hoti, pisuṇavāco hoti, pharusavāco hoti, samphappalāpī hoti, abhijjhālu hoti, byāpannacitto hoti, micchādiṭṭhiko hoti—


pli: imehi kho, bhikkhave, dasahi dhammehi samannāgato yathābhataṁ nikkhitto evaṁ niraye.


pli: Dasahi, bhikkhave, dhammehi samannāgato yathābhataṁ nikkhitto evaṁ sagge.


pli: Pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti, musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti, anabhijjhālu hoti, abyāpannacitto hoti, sammādiṭṭhiko hoti—


pli: imehi kho, bhikkhave, dasahi dhammehi samannāgato yathābhataṁ nikkhitto evaṁ sagge”ti.


pli: “Vīsatiyā, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi vīsatiyā?


pli: Attanā ca pāṇātipātī hoti, parañca pāṇātipāte samādapeti;


pli: attanā ca adinnādāyī hoti, parañca adinnādāne samādapeti;


pli: attanā ca kāmesumicchācārī hoti, parañca kāmesumicchācāre samādapeti;


pli: attanā ca musāvādī hoti, parañca musāvāde samādapeti;


pli: attanā ca pisuṇavāco hoti, parañca pisuṇāya vācāya samādapeti;


pli: attanā ca pharusavāco hoti, parañca pharusāya vācāya samādapeti;


pli: attanā ca samphappalāpī hoti, parañca samphappalāpe samādapeti;


pli: attanā ca abhijjhālu hoti, parañca abhijjhāya samādapeti;


pli: attanā ca byāpannacitto hoti, parañca byāpāde samādapeti;


pli: attanā ca micchādiṭṭhiko hoti, parañca micchādiṭṭhiyā samādapeti—


pli: imehi kho, bhikkhave, vīsatiyā dhammehi samannāgato yathābhataṁ nikkhitto evaṁ niraye.


pli: Vīsatiyā, bhikkhave, dhammehi samannāgato yathābhataṁ nikkhitto evaṁ sagge.


pli: Attanā ca pāṇātipātā paṭivirato hoti, parañca pāṇātipātā veramaṇiyā samādapeti;


pli: attanā ca adinnādānā paṭivirato hoti, parañca adinnādānā veramaṇiyā samādapeti;


pli: attanā ca kāmesumicchācārā paṭivirato hoti, parañca kāmesumicchācārā veramaṇiyā samādapeti;


pli: attanā ca musāvādā paṭivirato hoti, parañca musāvādā veramaṇiyā samādapeti;


pli: attanā ca pisuṇāya vācāya paṭivirato hoti, parañca pisuṇāya vācāya veramaṇiyā samādapeti;


pli: attanā ca pharusāya vācāya paṭivirato hoti, parañca pharusāya vācāya veramaṇiyā samādapeti;


pli: attanā ca samphappalāpā paṭivirato hoti, parañca samphappalāpā veramaṇiyā samādapeti;


pli: attanā ca anabhijjhālu hoti, parañca anabhijjhāya samādapeti;


pli: attanā ca abyāpannacitto hoti, parañca abyāpāde samādapeti;


pli: attanā ca sammādiṭṭhiko hoti, parañca sammādiṭṭhiyā samādapeti—


pli: imehi kho, bhikkhave, vīsatiyā dhammehi samannāgato yathābhataṁ nikkhitto evaṁ sagge”ti.


pli: Aṅguttara Nikāya 10


pli: 22. Sāmaññavagga


pli: “Tiṁsāya, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi tiṁsāya?


pli: Attanā ca pāṇātipātī hoti, parañca pāṇātipāte samādapeti, pāṇātipāte ca samanuñño hoti;


pli: attanā ca adinnādāyī hoti, parañca adinnādāne samādapeti, adinnādāne ca samanuñño hoti;


pli: attanā ca kāmesumicchācārī hoti, parañca kāmesumicchācāre samādapeti, kāmesumicchācāre ca samanuñño hoti;


pli: attanā ca musāvādī hoti, parañca musāvāde samādapeti, musāvāde ca samanuñño hoti;


pli: attanā ca pisuṇavāco hoti, parañca pisuṇāya vācāya samādapeti, pisuṇāya vācāya ca samanuñño hoti;


pli: attanā ca pharusavāco hoti, parañca pharusāya vācāya samādapeti, pharusāya vācāya ca samanuñño hoti;


pli: attanā ca samphappalāpī hoti, parañca samphappalāpe samādapeti, samphappalāpe ca samanuñño hoti;


pli: attanā ca abhijjhālu hoti, parañca abhijjhāya samādapeti, abhijjhāya ca samanuñño hoti;


pli: attanā ca byāpannacitto hoti, parañca byāpāde samādapeti, byāpāde ca samanuñño hoti;


pli: attanā ca micchādiṭṭhiko hoti, parañca micchādiṭṭhiyā samādapeti, micchādiṭṭhiyā ca samanuñño hoti—


pli: imehi kho, bhikkhave, tiṁsāya dhammehi samannāgato yathābhataṁ nikkhitto evaṁ niraye.


pli: Tiṁsāya, bhikkhave, dhammehi samannāgato yathābhataṁ nikkhitto evaṁ sagge.


pli: Attanā ca pāṇātipātā paṭivirato hoti, parañca pāṇātipātā veramaṇiyā samādapeti, pāṇātipātā veramaṇiyā ca samanuñño hoti;


pli: attanā ca adinnādānā paṭivirato hoti, parañca adinnādānā veramaṇiyā samādapeti, adinnādānā veramaṇiyā ca samanuñño hoti;


pli: attanā ca kāmesumicchācārā paṭivirato hoti, parañca kāmesumicchācārā veramaṇiyā samādapeti, kāmesumicchācārā veramaṇiyā ca samanuñño hoti;


pli: attanā ca musāvādā paṭivirato hoti, parañca musāvādā veramaṇiyā samādapeti, musāvādā veramaṇiyā ca samanuñño hoti;


pli: attanā ca pisuṇāya vācāya paṭivirato hoti, parañca pisuṇāya vācāya veramaṇiyā samādapeti, pisuṇāya vācāya veramaṇiyā ca samanuñño hoti;


pli: attanā ca pharusāya vācāya paṭivirato hoti, parañca pharusāya vācāya veramaṇiyā samādapeti, pharusāya vācāya veramaṇiyā ca samanuñño hoti;


pli: attanā ca samphappalāpā paṭivirato hoti, parañca samphappalāpā veramaṇiyā samādapeti, samphappalāpā veramaṇiyā ca samanuñño hoti;


pli: attanā ca anabhijjhālu hoti, parañca anabhijjhāya samādapeti, anabhijjhāya ca samanuñño hoti;


pli: attanā ca abyāpannacitto hoti, parañca abyāpāde samādapeti, abyāpāde ca samanuñño hoti;


pli: attanā ca sammādiṭṭhiko hoti, parañca sammādiṭṭhiyā samādapeti, sammādiṭṭhiyā ca samanuñño hoti—


pli: imehi kho, bhikkhave, tiṁsāya dhammehi samannāgato yathābhataṁ nikkhitto evaṁ sagge”ti.


pli: Aṅguttara Nikāya 10


pli: 22. Sāmaññavagga


pli: “Cattārīsāya, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi cattārīsāya?


pli: Attanā ca pāṇātipātī hoti, parañca pāṇātipāte samādapeti, pāṇātipāte ca samanuñño hoti, pāṇātipātassa ca vaṇṇaṁ bhāsati;


pli: attanā ca adinnādāyī hoti, parañca adinnādāne samādapeti, adinnādāne ca samanuñño hoti, adinnādānassa ca vaṇṇaṁ bhāsati;


pli: attanā ca kāmesumicchācārī hoti, parañca kāmesumicchācāre samādapeti, kāmesumicchācāre ca samanuñño hoti, kāmesumicchācārassa ca vaṇṇaṁ bhāsati;


pli: attanā ca musāvādī hoti, parañca musāvāde samādapeti, musāvāde ca samanuñño hoti, musāvādassa ca vaṇṇaṁ bhāsati;


pli: attanā ca pisuṇavāco hoti, parañca pisuṇāya vācāya samādapeti, pisuṇāya vācāya ca samanuñño hoti, pisuṇāya vācāya ca vaṇṇaṁ bhāsati;


pli: attanā ca pharusavāco hoti, parañca pharusāya vācāya samādapeti, pharusāya vācāya ca samanuñño hoti, pharusāya vācāya ca vaṇṇaṁ bhāsati;


pli: attanā ca samphappalāpī hoti, parañca samphappalāpe samādapeti, samphappalāpe ca samanuñño hoti, samphappalāpassa ca vaṇṇaṁ bhāsati;


pli: attanā ca abhijjhālu hoti, parañca abhijjhāya samādapeti, abhijjhāya ca samanuñño hoti, abhijjhāya ca vaṇṇaṁ bhāsati;


pli: attanā ca byāpannacitto hoti, parañca byāpāde samādapeti, byāpāde ca samanuñño hoti, byāpādassa ca vaṇṇaṁ bhāsati;


pli: attanā ca micchādiṭṭhiko hoti, parañca micchādiṭṭhiyā samādapeti, micchādiṭṭhiyā ca samanuñño hoti, micchādiṭṭhiyā ca vaṇṇaṁ bhāsati—


pli: imehi kho, bhikkhave, cattārīsāya dhammehi samannāgato yathābhataṁ nikkhitto evaṁ niraye.


pli: Cattārīsāya, bhikkhave, dhammehi samannāgato yathābhataṁ nikkhitto evaṁ sagge.


pli: Attanā ca pāṇātipātā paṭivirato hoti, parañca pāṇātipātā veramaṇiyā samādapeti, pāṇātipātā veramaṇiyā ca samanuñño hoti, pāṇātipātā veramaṇiyā ca vaṇṇaṁ bhāsati;


pli: attanā ca adinnādānā paṭivirato hoti, parañca adinnādānā veramaṇiyā samādapeti, adinnādānā veramaṇiyā ca samanuñño hoti, adinnādānā veramaṇiyā ca vaṇṇaṁ bhāsati;


pli: attanā ca kāmesumicchācārā paṭivirato hoti, parañca kāmesumicchācārā veramaṇiyā samādapeti, kāmesumicchācārā veramaṇiyā ca samanuñño hoti, kāmesumicchācārā veramaṇiyā ca vaṇṇaṁ bhāsati;


pli: attanā ca musāvādā paṭivirato hoti, parañca musāvādā veramaṇiyā samādapeti, musāvādā veramaṇiyā ca samanuñño hoti, musāvādā veramaṇiyā ca vaṇṇaṁ bhāsati;


pli: attanā ca pisuṇāya vācāya paṭivirato hoti, parañca pisuṇāya vācāya veramaṇiyā samādapeti, pisuṇāya vācāya veramaṇiyā ca samanuñño hoti, pisuṇāya vācāya veramaṇiyā ca vaṇṇaṁ bhāsati;